
Florentin SMARANDACHE 



EXOTICA Şl CUTREMURĂTOAREA 
INDONEZIE 



16. 03. 2006 

Agent de voiaj prin Internet! 

Consulatul Indonezian din Houston, Texas, îmi cerea 
biletele (itinerariul) pentru viză, deci a trebuit să fac rezervarea 
cu două luni înainte. Dar funcţionara adăugase c-aş putea 
obţine viza pe loc, chiar la aterizare în aeroportul din Jakarta. 
Insă n-am vrut să risc. 

Rapid, pe Internet, am încercat trei-patru variante, ca un 
agent de voiaj (pe cont propriu!). Am căutat să prind mai mulţi 
iepuri dintr-un foc: Albuquerque - Atlanta (să merg la 
conferinţa IEEE de Calcul Granular de la Georgia State 
University, unde mi s-au acceptat două lucrări de logică 
neutrosofică), apoi Jakarta, pe urmă direct la Bucureşti (să dau 
pe-acasă s-o văd pe mama), şi-n final reîntors în Albuquerque. 
Cheaptickets.com m-a pocnit c-un preţ de 7.1 10 $. O-hoo! Am 
renunţat la versiunea cu România (las’ c-o să mă duc în august, 
după sesiunea din vară, să nu se supere mama că n-am mai fost 
de doi ani prin ţară, ori să m-abat în iulie, de la Conferinţa 
Fusion 2006 din Italia, în Florenţa, unde voi prezentat cu Jean 
Dezert un seminar (tutorial) asupra „Teoriei Dezert- 
Smarandache”. 

Noua variantă, fără periplul românesc, costă 3.273 $ 
(tot scump mi s-a părut). Pe urmă mi-a venit ideea ca dacă iei 
bilet dus-întors e mai ieftin decât în circuit. 

Şi-atunci am deschis două browser-e Explorer şi Fire 
Fox, ca să potrivesc orarul la două trasee diferite. 

Albuquerque- Atlanta şi retur, plus Albuquerque-Jakarta 
si retur. în total 2112,84 $, incluzând şi hotelul patru nopţi în 



4 





Exotica si cutremuratoarea Indonezie 



Atlanta. Bună afacere, m-am gândit, peste 33 % reducere - 
dintr-o sclipire. 




YAYASAN PERGURUAN TINGGt TEHNIK NUSANTARA 

St'KOLAll TINGGI INFORMATIKA & KOMPUTER INDONESIA 
ŞTIRI 

Jl R.,v.i Tidar IOO, Millang 65140. Tclp. 1034 I) 564006. 500823, r.lx :034 1 1 562525 

Wobsite: www.stiki.nc.icl Email: stlklmall © stiki.ac.ld 

Muftii .- 1 x/irrl - Lin/iil - Acllvr - Naţionalist - Genlle 



19 April 2006 

OurRcf. : 075 / BAAK. 19 / ST1K.I / S / IV / 06 

Re : Invitation 



Prof. Florentin Smnranilachc. Ph.D 
A asociate Profcssor of Mathcrruilics 
University of New Mcxico 
200 Collcgc Road 
Gallup.NM 87301. USA 



Dcar Prof. Florentin Smarandachc, 

Wc are happy to invite you on 19 May 2006 lo lectura at our university about 
ncutrosophic logic and ils applicalion. Wc would likc you to prcscnt it under thc topic 
" Introduction to Ncutrosophic Logic and Fuzzy Logic". Thcn. on 20 May 2006. wc 
would likc you to give a workshop as a follow up of thc lectura. 

The audiencc of thc lectura is our studenta who ara at thcir end of study and had takcn 
Artificial Intclligcnl. and sonic lectura» of Artificial Intclligcnt. K nowledgc Bascd 
System, and Dccixion Support System front STIKI and other university in Malang. 

Wc look forward to hcaring Ihat you can undcrlakc Uic lectura for us. 




. , tvS.Kom 

vive ilcan of Academie Affair 
Sckolah Tinggi Informatika & Komputer Indoncsia 
Jl Raya I idar 100 Malang 



Scrisoarea de invitaţie a lui Florentin Smarandache 
la Universitatea STIKI din Malang 

Nu vorbesc că drumul spre Jakarta îmi ieşise doar la 
1.034 $ (taxele incluse) cu Compania Aeriană China (ăştia 
oferă cele mai ieftine preţuri), dar când să cumpăr biletul îmi 
apărea „Nedisponibil”. Nici cu Compania Singapore, 1.131,6$, 
n-am reuşit. 

Aşa că n-am avut încotro decât plătind 1.469 $ 
Companiei Cathay Pacific. Să vezi durere dacă nu-mi aprobă 
ăştia viza după ce-am plătit biletele! Multe lucruri astăzi se 
rezolvă pe Internet. Ce bine, ce simplu, ce repede! Adresele 
consulatelor, ambasadelor, locurilor de vizitat... 

Doar 35 $ viza turistică simplă pentru Indonezia; pentru 
alte ţări ar fi fost dublu, triplu. însă viza cu intrări multiple 
ajunge la 75 $. 

★ 

Pe 25 martie primesc e-mail de la Cheaptickets.com 
despre schimbarea orarului de zbor al companiei United 
Airlines din Albuquerque spre Los Angeles (prin Denver) de la 
ora 19:04 la 17:32, deci voi pierde legătura venind din Atlanta. 

Dă telefoane... am aşteptat vreo oră în receptor. Până la 
unnă mi-au deplasat călătoria cu o zi: pe 14 în loc de 13, şi 
mă-ntorc pe 30 în loc de 29 mai, stând o noapte în aeroportul 
din Albuquerque şi 17 ore în cel din L. A. 

- Trebuie să confirmaţi rezervarea cu 48-72 ore înaintea 
plecării. 

- Şi dacă n-o confirm? Până acum n-am făcut-o 
niciodată. 

- Puteţi avea surpriza să se fi schimbat iar programul 
zborurilor şi să fiţi târziu la avion. . . 

Aşa se-ntâmplă când iei biletele prea devreme, iar dacă 
încerci să le cumperi prea târziu. . . nu mai găseşti locuri. 

Ştiri îngrijorătoare din Jakarta 

Pe întâi aprilie (care nu-i o păcăleală) ştirile din Jakarta 
sunt îngrijorătoare. Ambasadele Americană şi Australiană îşi 
avertizează cetăţenii de posibile noi atacuri ale grupului 
extremist islamic Jamaah Islamiyah, care-i în legătură cu 
Al-Qaida, împotriva cetăţenilor occidentali. Acest grup a fost 
implicat în explozia de la staţiunea de odihnă din Bali care-a 
ucis peste 220 persoane, dintre care 88 turişti australieni, şi în 
bombardarea cu o maşină plină de explozibil a Hotelului J. W. 
Marriott frecventat de străini, din capitala indoneziană. 

Yahoo !News avertizează că pe 2 aprilie e posibil atacul, 
deoarece această dată aniversează un an de la căderea unui 
elicopter care-a dus la pieirea a nouă militari australieni aflaţi 
în misiune medicală în insula indoneziană Nias, după un 
cutremur. In această zi, un ministru australian, ofiţeri din 
armată, şi 28 rude ale victimelor vor asista în Nias la un 
serviciu memorial. 

I-am scris imediat lui Vie, prin e-mail, să nu spună la 
nimeni că vin, iar acolo, dacă ne-ntreabă cineva de unde sunt, 
să răspundă că din România, care-i o ţară în est nu în vest. 
Indonezia e cea mai populată ţară musulmană, 242.000.000 
locuitori, iar pe locul doi Pakistan cu 145.000.000. 

-Nu te-astâmpără dracu’ acasă! exclamă Lilia. 

Cine nu-1 caută îl găseşte. Dar cine-1 caută îl găseşte şi 
mai repede. 

★ 

- Când ajungi în Indonezia, râde Lilia, să-ţi cumperi o 
insulă şi să-i pui numele „florentin smarandache”, să stai acolo 
singur ca Robinson Crusoe să scrii şi să citeşti la umbra 
palmierului. 

Indonezia are 13.667 de insule şi insuliţe, dintre care 
mai mult de jumătate sunt nelocuite. 

Să te izolezi acolo, „departe de lumea dezlănţuită”... 

★ 

Profesorul Mircea Şelariu de la Universitatea 
„Politehnică” din Timişoara remarca, într-un e-mail, că am 
creat atât de mult de parc-am scris cu ambele mâini ! 

06.04.2004 

A 25-a tară! 

f 

Primit viza indoneziană pentru trei luni - deci pot să 
dorm liniştit. (Paşaportul mi-a revenit de la Consulatul 
Indonezian din Houston într-un plic recomandat.) 

Şi noile bilete cu datele schimbate mi-au sosit din 
Nashville. 




★ 

Profesorii Jozua Palardi şi Suryasatrya Trihandaru m-au 
invitat să conferenţiez la universităţile din oraşele Malang şi 
Salatiga despre logica neutrosofică şi structuri algebrice 
neutrosofice (studiaseră o recentă carte a mea cu dr. W.B. 

Vasantha Kandasamy), dar nu au bani să mă plătească mult 
deoarece valoarea de schimb a rupiah-ului este mică faţă de 
dolar. 

- Nu pentru bani fac aceste prezentări, am răspuns, ci 
din pasiune, colaborare, diversificare de idei. 

Indonezia este a 25-a ţară (în afara României) pe care o 

vizitez. 

★ 

Vie mă-ncuraja să nu-mi fie teamă în Indonezia. . . 

„Ciocnirea civilizaţiilor”, e numai o propagandă dirijată 
în avantajul unui grup etnic şi-mpotriva altor culturi şi religii 
[în prezent pe faţă împotriva musulmanilor, prezentaţi ca trăind 
în Evul Mediu exploatând femeile]. 

Un studiu matematic despre... război! 

Lewis Fry Richardson a publicat o carte „Anns and 
Insecuriy: A mathematical Study of the Causes and Origins of 
War [Arme şi Insecuritate: Studiu Mathematic al Cauzelor şi 
Originii Războiului], editată de Nicolas Rashevsky şi Ernesto 
Trucco, la Boxwood Press şi Quadrangle Book, 1960. 

Procesele Richardson - aşa au fost denumite - 
analizează conflictele care se rezolvă paşnic prin de-escaladare, 
şi conflictele care se transformă în războaie prin escaladare. 

La o acţiune provocatoare trebuie să răspunzi mai puţin 
provocator (pentru de-escaladare). Dacă supra-reacţionezi, duci 
la escaladare. Desigur, unele guverne folosesc cenzura, 
manipularea conştiinţelor, adevăruri trunchiate, interpretări 
deviate în scopul agresării altor naţiuni. 

Procesele Richardson studiază relaţiile sociologice, 
politice, şi psihologice între grupuri, popoare, sau chiar numai 
între indivizi. 

Există procese stabile şi procese instabile. 

Reacţiile şi contra-reacţiile puternice degenerează în 
conflicte. 

Răspunsurile logice sunt în oponenţă cu cele 
emoţionale. Trebuie înfrânte sentimentele - deci e nevoie de 
inteligenţă afectivă. Nemers pe intuiţie. Analiza calculată / rece 
este cea mai indicată. 

A urî pe cineva înseamnă a pierde timp şi energie... nu 
se merită! 

în aceste conflicte / războaie implicarea aliaţilor duce la 
escaladare. Deseori simple întâmplări sunt percepute drept 
conspiraţii organizate. 

Specialişti, de la Agenţiile de Spionaj de pe glob, sunt 
antrenaţi în folosirea de metode psihologice manipulative. 
Asistăm actualmente la războaie psihice, culturale, religioase 
(o nouă cruciadă mult mai sângeroasă decât cele medievale), 
politice, sociologice, literare, artistice, ştiinţifice, prin care 
marile puteri încearcă să şteargă memoria colectivă şi 
inconştientul naţiunilor mici, coloniilor, şi să domine globul. 

Istoria însă ne-nvaţă că totu-i efemer, şi nici un imperiu 
n-o să dăinuie la infinit. 

Percepţii greşite supra- (ori sub-) estimări ale acţiunilor 
rivalilor, circumstanţele externe, sau părerile interne... toate-s 
factori ce pot duce la conflicte. 

„Puterea tinde să corupă, dar puterea absolută corupe 
absolut” (Lord Acton). 

La un moment dat, guvernele corupte iau decizii logice 
însă bazate pe false presupuneri. 

în multe ţări, chiar zise „democratice”, mass-media 
principală este sub controlul unui grup restrâns, care deţine 
puterea. Mass-media este o forţă importantă în societate 
deoarece prin ea se manipulează opinia publică: „Dreptatea-i o 
poveste, spune o zicală românească, nici n-a fost şi nici nu 
este!” 

Conflictul dintre Israel şi Palestina, atrăgând creştinii de 
o parte şi musulmanii de altă parte, va escalada intr-un Al 
Treilea Război Mondial ? 

★ 

Indonezia, ţară musulmană, suportă programul nuclear 
al Iranului, în special pentru energie, dar nu proliferarea 
annelor de distrugere în masă. 

Preşedintele Iranului, Mahmud Ahmadinejad, se 
întâlneşte cu Preşedintele indonezian Susilo Bambang 
Yudhoyono şi Ministrul de Externe Hassan Wirajuda pe 10 
mai, la Jakarta. 

Ministerul indonezian al Energiei, Pumomo 
Yasgiantoro, a declarat că ţara sa nu va construi o centrală 
nucleară până în 2015. 

13.05.2006 

Traseu întortocheat spre Indonezia 

Sar dintr-un avion în altul ca un cocostârc. 

îmi creşte barba până ajung în Indonezia. 

Trei zile şi trei nopţi: Atlanta - Phoenix - Albuquerque 
- Los Angeles - Hong Kong - Jakarta. 

Biletul mai ieftin, traseul mai lung şi întortocheat! A 
trebuit să mă reîntorc de unde plecasem (New Mexico). 

Ajuns seara în Albuquerque de la Conferinţa IEEE 
referitoare la Calculul Granular, abia dimineaţa următoare 
zbura avionul companiei United spre Los Angeles. 

în aeroportul Sunnyport, la Centrul de Infonnaţii, lângă 
benzile rulante pe care vin bagajele de la avioane, există un 
sistem automat de telefonare gratuită la hoteluri. 

Am încercat mai multe: Sandia, Holiday Inn, Hampton, 
AmeriSuites, La Quinta, Inn Suites, Airport University Inn, 
Court Yard, Hawthom. . . Nişte preţuuuri! De la 69 $ + taxe 7% 
la 209 $ pe cameră. 

Mă interesa şi distanţa până la aeroport, precum şi dacă 
furnizează transport/navetă (shuttle) între hotel - aeroport. 

Până la urmă am ales Fairfield Inn cu 66,52 $, însă la 
4:30 dimineaţa trebuia să chem un taxi (6 $ pentru Vi milă) 
deoarece cursa hotelului începea mai târziu, la ora 6:00. 

★ 

Parc-am îmbătrânit pentru atâtea călătorii. . . 

Călătoria - sursă de documentare! 

Comandat o salată cu broccoli, fasole, came de pui, 
roşii la restaurantul Applebee’s de lângă hotel - ca dineu. 

★ 

Ce să fac 18 ore în LAX (Aeroportul Internaţional din 
Los Angeles) până la avionul spre Hong Kong cu Cathay 
Pacific? 

Scriu jurnalul despre Atlanta, citesc şi meditez la nişte 
probleme nerezolvate din fizica cuantică. S-au formulat atâtea 
presupuneri şi teorii în acest domeniu al infinitului mic, încât 
mă-ntreb câte or fi reale şi câte doar imaginare? Deşi toate 
aceste studii / creaţii cuprind formule şi ecuaţii matematice 
frumoase, ce folosesc derivate (parţiale), integrale (multiple, 
curbilinii), gradienţi, funcţii cu variabile multiple, etc. 

Graniţa dintre fizica teoretică şi literatura ştiinţifico- 
fantastică este neclară. 

De pildă Teoria Coardelor ( String Theory) începe să 
piardă teren, neexistând nici un experiment care s-o confirme. 

★ 

Călătoresc ca să mă documentez pentru o nouă carte, 
învăţ, mereu în proces de asimilare. 

Cu cât aflu mai multe, cu atât îmi dau seama cât de 
puţin ştiu. 

Cathay, companie aeriană din Hong Kong, care avea în 
1946 un avion, acum posedă 100. 

Fusul orar al Los Angelesului e-n urma Hong Kongului 
cu... 15 ore. Plecăm la 01:56 noaptea din Los Angeles când în 
Hong Kong ceasul arată 16:56. 

Aproape 14 h de zbor acoperind o distanţă de 11,678 
km. Unul dintre cele mai lungi zboruri ale mele - am mai avut 
unul asemănător în 2003: Los Angeles - Sydney. 

★ 

Citesc în ziarul „Los Angeles Times” din 14 mai 2006 
că globalizarea a generat un salt economic al planetei, cel mai 
mult crescând China, India, Rusia, şi Brazilia - noile puteri. 
Insă numeroşi lucrători americani şi-au pierdut locurile de 
muncă, exportate către ţările din lumea a treia unde salariile-s 
mai mici. 

★ 

După o şedere atât de lungă în avion primim de la 
Cathay un şerveţel verde cu o pereche de ciorapi noi, o perie 
şi-o pastă de dinţi, să ne spălăm şi schimbăm - ca să nu 
miroase gura şi picioarele. 

Urmăresc un film japonez, subtitrat în chineză şi 
engleză, cu un gigolo întârziat mintal. Muzică japoneză la 
sfârşit. De mult nu vizionasem pelicule nipone, de când eram 
copil şi dădeau la cinematograful comunei aventuri cu samurai. 

★ 

Mă cuprinde, aşa, o voioşie, ne-explicabilă... Coborâm 
în Hong Kong. Lângă mine pe scaun stă un filipinez, Oscar. Şi, 
ca de obicei, eu intru-n vorbă cu toată lumea. Curios să aflu, să 
compar. 

Oscar lucrează pentru Royal Caribeean Cruise Line, cu 
sediul principal în Miami, 6-8 luni pe vapor, şi 2-3 luni repaus. 
Câştigă 1500 $ / lună, plus tichetul dus-întors acasă. Echipajul 
are 1350 lucrători de toate naţionalităţile, dar predomină 
filipinezii, jamaicanii, indienii, cică există şi un român în 
echipaj: electricieni, mecanici, bucătari, ospătari etc., pentru 
turişti. 

★ 

Mi s-au rupt pe drum: rucsacul, pantoful drept şi... 
fermoarul de la pantaloni! Trebuie să-tni cumpăr alţii în Jakarta 
(!) Ţineam mereu partea acoperită. 

In sfârşit, la Jakarta! 

Indonezia are un guvern moderat, iar extremiştii 
islamici sunt un grup restrâns. 

Cam 80% dintre turişti sunt anglo, în special din 
Australia, care preferă plaja Kuta, dar mai vin şi din Europa 
(nemţi). 

★ 

în ziarul „The Jakarta Times”, din 15 mai, un articol 
despre Bulgaria şi România în balanţă pentru intrarea în 
Comunitatea Europeană. 

Iar în „South China Morning”, din 16 mai, despre 
legalizarea prostituţiei în Germania (încă din 2002), şi 
prostituatele - multe emigrante sau femei aduse prin trafic 
uman şi forţate să lucreze în bordeie - se pregătesc pentru 
Campionatul Mondial de Fotbal, care începe în luna iunie, când 
speră să bată recordul la clientelă! 

în sfârşit, după trei zile şi jumătate prin avioane şi 
aeroporturi sosesc în Jakarta, capitala Indoneziei, pe 16 mai. 

Vie Christianto m-aştepta la Aeroportul Internaţional 
Soekamo Hatta (CGK). 

Când îmi trimisese prin e-mail fotografia de mai jos, 
l-am întrebat în glumă: 

- Vie, nu ştiam care eşti tu, cel din stânga sau cel din 

dreapta? 

- Cel din... stânga! a râs Vie. 

Vie Christianto - prietenul şi colaboratorul autorului 

★ 




Aeroportul Internaţional Soekarna Hatta 

Arhipelagul se întinde de la est la vest aproape cât 
SUA, dar 60% este apă. 

Diversitatea este foarte mare dintr-un loc în altul: de 
pildă în Irian, vestul insulei Papua, tribul Pan trăieşte încă în 
epoca de piatră! Umblă în pielea goală şi ies din junglă la 
marginea străzilor cu suliţe în mâini. 




Florentin Smarandache pe o strada, în Jakarta 



în nordul insulei Sumatra, provincia cu capitala Medan, 
adăposteşte tribul Batak, cu limbă proprie, în care fiecare 
familie îşi ţine socoteala arborelui genealogic până la a cincia 
speţă. 

Câte bordeie, atâtea obiceie! 

în religie predomină musulmanii (90%), creştinii (9%) 
şi hinduşii (1%). 

Curios că există şi creştini ortodocşi, sprijiniţi de cei din 
Damasc (Siria). 

Hinduşii locuiesc 99% în insula Bali, a cărei capitală 
este Denpasar, unde există şi-un aeroport internaţional. Multe 
conferinţe sunt ţinute aici. 

Indonezia şi logica... neutrosoficăl 

Indonezia este una dintre statele promotoare, în 1955, a 
Blocului de Nealiniere (politică), organizând şi-un congres 
afro-asiatic, în acelaşi an, dedicat ţărilor în curs de dezvoltare 
care adesea sunt racolate ca „pioni” în jocul marilor puteri (Big 
Brothers). Deci are un statut de neutralitate (ca-n logica 
neutrosofică), neadoptând o direcţie spre stânga sau dreapta. 

După terminarea Războiului Rece sunt alţii care vor să 
întreţină spiritele agitate pe motive religioase (preopinenţii lui 
Huntington privind ciocnirea ideilor). 

Ciudăţenii onomastice indoneziene 

Climă tropicală 32°C. Umiditate. 

★ 

1$ = 9450 rupii, dar mi se schimbă la rata de 9 000 rupii 
cică deoarece bancnota mea de 100 $ e... îndoită. 

Maşinile au volanul pe dreapta, circulaţia pe stânga: ca 
în Anglia şi Australia. Dar folosesc sistemul de măsuri 
internaţional, nu anglo-saxon. 

~k 

Locuiesc la David Handrianto, om de afaceri, fratele lui 

Vie. 

Familia lor este creştină. 

Curios că indonezienii nu-şi transmit numele de familie 
urmaşilor. Pe tatăl lui David şi Vie îl cheamă Cornelis 
Hendryo. 

★ 

Copiii lui David se numesc: Devi Natasia (pentru că s-a 
născut în ajunul Crăciunului), Dina Sagita (născută în Zodia 

Săgetătorului), iar băiatul Daniel Trisna [ trisna înseamnă 
dragoste în indoneziană]. 

Aşadar numele de familie ale copiilor sunt diferite, 
respectiv: Natasia, Sagita, Trisna. 




Autorul şi David Handrianto în Jakarta 

Şi mai curios, unii nu au nume de familie, de exemplu 
pe soţul Evei (sora lui Vie) îl cheamă doar Abi. 

Ceva ce n-am văzut în America! 

Dorm la etajul 4, apartamentul 4 IA, în complexul 
Taman Anggrek, care posedă 47 de niveluri (plus parterul) şi 
subsoluri comerciale. 

Mi-e frică să mă uit perpendicular în jos pe fereastră, 
am rău de. . . altitudine. Deşi o frumoasă panoramă a Jakartei se 
iveşte. 

Exotica si cutremuratoarea Indonezie 



Lifturile au aer condiţionat, la fel şi apartamentele, pe 
care-1 controlezi prin telecomandă (ca pe televizor), altfel te 
sufoci de căldură. 




Nivelurile 1-6 sunt cu magazine, restaurante, cafe-uri. 
La etajul 4 este un patinoar, iar la 10 piscină şi părculeţ cu 
iarbă, (cel mai mare din Indonezia) copaci ca pe pământ. 

întregul complex ca un orăşel. 

N-am văzut aşa ceva nici în America. De la stradă urci 
cu liftul până la etajul 6, care-i parcare de maşini, iar acolo 
schimbi liftul (parc-ai schimba avionul sau trenul!) şi iei liftul 
din tumul 5. 

★ 

Am expediat circa 60 cărţi de-ale mele sau ale unor 
prieteni, în engleză, despre neutrosofie, paradoxism, aut-artă la: 
Biblioteca Naţională a Indoneziei, Biblioteca Centrală 
Universitară (ambele din Jakarta), Biblioteca Institutului 
Tehnologic şi Biblioteca Universităţii Padjajaran (ambele din 
oraşul Bandung), Biblioteca Institutului Tehnologic Sepuluh 

November [10 noiembrie] din oraşul Surabaya, plus la doi 
editori pentru posibile traduceri în indoneziană: Elex Media 
Komputindo, şi Gramedia Pustaka Utama. 

Compania poştală Paket Indonesia Expres a venit cu 
cântarul şi a luat cutiile cu cărţi chiar de-acasă (ce bine, fără să 
ne mai deplasăm noi). 

★ 



- Tu eşti turist cultural-ştiinţific, remarcă Vie. 

Terima kasih = mulţumesc; 

Sama - sama = cu plăcere. 

Mâncare indoneziană: siomay banaung, kerupuk, 

pempek ikan, şi desert es campur (fructe tropicale, îngheţate în 
formă de cocktail). 

Mănânc tot. Unele-s prea piperate, altele prea dulci. 




Autorul la un restaurant cu mâncare indoneziană 



★ 

Exotica si cutremuratoarea Indonezie 



în apartament o luăm cu bere indoneziană Bintang şi 
discutăm politică. David citeşte numele meu în indoneziană: 
Smarandax (accent pe ultima silabă). 

Pe masă revista „Business News”, tradusă în 
indoneziană. China va deveni în următorii 14 ani cea mai mare 
putere economică a planetei („graţie” globalizării şi trimiterii 
job-urilor din Occident la chinezi!), deşi ţară comunistă însă 
mai liberală. 

în vreme ce „democraţiile” din Estul Europei înoată în 
mizerie... 

Laureatul Nobel în Economie din 2001, Joseph E. 
Stiglitz, prezice eşecul globalizării (dac-ar fi făcut această 
declaraţie înainte, ar fi fost exclus de la acest premiu pe veci). 

Aceeaşi soartă s-ar fi întâmplat cu dramaturgul Harold 
Pinter, care la 10 decembrie 2005, în discursul de recepţionare 
a Premiului Nobel din Stockhohn, a surprins lumea prin 
criticile vehemente la adresa agresiunii britanico-americane în 
Iraq şi-a perfidiei celor doi lideri: Blair şi Bush. Dac-ar fi ştiut 
Comitetul Nobel şi [alţii...] ce discurs va ţine, n-ar fi pupat 
Pinter nici un premiu. Totul se face politic. 

Puţină gramatică indoneziană 

Există o companie aeriană indoneziană Garuda, care 
operează spre Europa, Asia, şi Australia, dar nu spre America. 

★ 

Citirea se face fonetic, respectând însă unele reguli, 
referitoare la grupuri de litere: 

ce = ce; ci = ci; ge = ghe; je= ge ; etc. 
w = u. 

Pronunţia e uşoară în indoneziană, fără sunete ori 
foneme care se articulează cu limba între dinţi ca-n engleză the 
[d], th [0- un fel de s], ori în spaniolă [d de la corâzon, inimă]. 



21 





Florentin SMARANDACHE 



Alfabetul latin a fost introdus de olandezi in Indonezia. 
Legături comerciale cu fosta metropolă se menţin şi astăzi. 
Numărarea: 

noi = 0 (zero); sa tu = 1; dua = 2; ti ga = 3; empat = 4; lima = 5; 
enam = 6; tujuh = 7; delapan = 8; s embilan = 9; s epuluh = 10. 

Adjectivul se pune după substantiv, nu înainte: karpet = 
covor şi merah = roşu, deci karpet merah = covor roşu. 

Adjectivele nu se acordă în gen şi număr cu 
substantivele, ci sunt invariabile; pirang = blond, blondă, 
blonzi, blonde (toate formele gramaticale). 

E curios cum se face pluralul substantivelor, prin simplă 
repetare a cuvântului: 

meja = masa; meja-meja = mese. 

Dacă foloseşti articol nehotărât: satu meja = o masă, iar 
dua meja = două mese, nu este nevoie să faci acordul 
substantivului cu numeralul (adică nu dua meja-meja). 

Verbele nu se declină şi n-au timpuri (prezent, trecut 
sau viitor)! 

Exemplu: makan = a mânca. 

Pentru a-1 conjuga, pui doar pronumele personale în 

faţă: 

Saya makan = eu mănânc 
Kamu makan = tu mănânci 
Dia makan = el / ea mănâncă 
Kami makan = noi mănâcăm 
Kalian makan = voi mănâcaţi 
Mereka makan = ei / ele mănâncă 
Pentru a specifica timpul, adaugi un adverb la sfârşit: 
Saya makan sekarang = eu mănânc acum [prezentul]. 

Saya makan kemarin = eu am mâncat ieri [trecutul] 

Saya makan besok = eu voi mânca mâine [viitorul] 
îmi plac aceste simplificări. Chiar mă gândeam cum s- 
ar putea construi cea mai simplă gramatică pentru o limbă 
(artificială)? 

Exotica si cutremuratoarea Indonezie 



Ya = Da; Tidak = Nu; Menit = Minut. 

★ 

Presa locală prezice izbucnirea vulcanului Merapi. 
Scoate fum, cenuşă. Şi-au fost evacuaţi: 20.000 de oameni, la 
10-20 km depărtare. 

M-am interesat la agenţia de voiaj Bayu Buana pentru 
excursii locale, dar erau mult mai scumpe decât simpla 
închiriind un taxi. 

Demonstraţie în faţa casei preşedintelui 

în Jakarta, pe strada Merdeka Barat, demonstraţie 
pentru muncă în faţa Casei Preşedintelui Susilo Bambang 
Yudhoyono şi-a Primei Doamne Kristiani Herawati! 

Cu pălării conice (stil vietnamez), şepci, prosoape la 
gât... cântau, fluturau steaguri roşii, verzi, galbene, purtau 
tricouri cu Che Guevara - revoluţionarul sud-american. 




Demonstraţie pe strada Merdeka Barat din Jakarta 

Stop impor beras! [Opriţi importul de orez!] 

Congresul Alianţa Muncii [Kongres Aliansi Serikat 
Buruh Indonesia] cerea politicienilor să folosească recoltele 
fermierilor locali. 




Preşedintele Indoneziei - Susilo Bambang Yudhoyono 



Tegakkan Kedaulatan Pangan. 

Demonstranţii arseseră un sac în semn de protest. 

Multă poliţie... 

Se uitau la mine, străin, cum fac poze. 

Monumentul National 

t 

Tugu Monas (Monumentul Naţional) 

Masuk = intrare; Keluar = ieşire. 

Indonezia şi-a proclamat independenţa de sub olandezi 
la 17 august 1945, prin Sukamo, primul ei preşedinte. între 
1942-1945 Japonia ocupase arhipelagul, izgonindu-i pe 
olandezi, care se-amestecaseră în treburile interne ale 
sultanatelor indoneziene Banten şi Mataram încă din 1602, 
odată cu înfiinţarea Companiei Olandeze a Indiilor Orientale. 

J. Van Den Bosch a impus, între 1830-1860, munca 
forţată a populaţiei autohtone. 

Islamizarea cvasi-totală a ţării s-a produs în sec. 13-16, 
deşi fusese dominată de regatul buddhist Sriwijaya între sec. 
7-14. Doar insula Bali a rămas hindusă. 

Monumen Nasional (în indoneziană) s-a construit între 
1961-1975, are o înălţime de 137 m, dedicat independenţei. 

Vârful turnului este din bronz, în formă de flacără şi acoperit 
cu 35 kg de aur. 




Florentin Smarandache la Monumentul Naţional din Jakarta 

★ 

Pe stradă „m-agaţă” un vânzător de la care cumpăr, ca 
suvenir, cinci pixuri de... bambus, încrustate frumos lateral. îl 
cheamă Yusuf şi-mi devine ghid temporar - n-am mai scăpat 
de el. 

- Ce fel de democraţie aveţi voi în America, mă 
înfruntă Yusuf, când alegerile-s manipulate?! 

500 de limbi şi dialecte! 

Indonezia este cel mai mare arhipelag de pe glob, având 
peste 13 000 insule dintre care mai mult de jumătate sunt 
nelocuite. 

Tanah Air Kita (Pământul şi Apa Noastră - cum se 
exprimă locuitorii) se întinde 5110 km de la est la vest, şi 1888 
km de la nord la sud. 

Climat ecuatorial (cald şi umed) format din două 
sezoane: uscat (aprilie-octombrie), şi ploios (noiembrie- 
martie). 

La vest de Băii este mai mult uscat. 

Abundă în resurse naturale: gaze naturale, petrol, 
cărbune, aur, argint, fructe tropicale tot timpul anului, după 
care eu mă dau în vânt: papaia, mango, guava, banane, 
avocado, dar şi altele exotice pe care nu ştiu cum să le traduc în 
româneşte: duku, durian (= cu ţepi), rambutan (= cu păr); dar 
şi... arbori de cauciuc (ce ciudat mi se pare mie ca un pom să 
facă, auzi, cauciuc!... pe vremuri băştinaşii ţineau piciorul ca 
un mulaj lângă capac să-şi „fabrice” încălţăminte), coconaţi, 
ceai, condimente. 

Populaţia atinge 242.000.000 locuitori, a patra ţară din 
lume (după China, 1,3 miliarde, India, 1,1 miliarde, şi Statele 
Unite, 0,3 miliarde), dar acum ritmul de creştere a scăzut 
datorită unui program guvernamental de controlare a natalităţii 
(n-au voie să aibă mai mult de doi copii pe familie). 

Insula Java, cea mai dezvoltată, este suprapopulată. 
Alimentul de bază, ca la majoritatea ţărilor asiatice, este orezul. 
Convieţuiesc 336 de grupuri etnice, vorbind aproape 500 de 
limbi şi dialecte diferite - mai fragmentaţi / diversificaţi decât 
India unde măcar există 14 limbi mari (pe lângă puzderia de 
dialecte) - dar la şcoală şi limba oficială este Bhasha 
Indoneziană. 

- Problema acestei ţări, îmi mărturiseşte David, este 
ţara însăşi! 



Diversificare şi destrămare 

Prea multă diversificare duce la destrămare. 
Minorităţile naţionale întotdeauna au creat probleme. . . 

De pildă insula 
Timor, care face parte din 
arhipelagul indonezian, a 
fost împărţită între 
portughezi şi olandezi în 
sec. 17, când europenii 
colonizau zone asiatice. 

La câţiva ani după 
obţinerea independenţei, în 
1950, Indonezia include 
partea vestică (olandeză) a 
insulei, iar în 1975 
anexează partea estică 
(portugheză). 

Timorai Oriental, 
cu-o populaţie de numai 
800 000 locuitori, rezistă 
ocupaţiei prin înfiinţarea 
unui Front Naţional pentru 
Independenţă (FRETILIN), refuzând autonomia şi cerând 
independenţă. După intervenţia forţelor ONU, Timorai 
Oriental, stat mic, de-ntindere cât două judeţe româneşti, 
accede în 2002 la independenţă sub preşedinţia lui Xanana 
Gusmăo, devenind cel mai nou stat, membra ONU. 

Iar la 3 iunie 2006 Muntenegra devine al 192-lea. 

De reţinut că, pe lângă te tun, limba maternă, se vorbeşte 
şi portugheza în Timorai Oriental. 

Dar criza de guvern, gangurile de tineri, şi violenţa 
persistă în capitala Dili. Proteste publice împotriva Primului 
Ministru Mari Alkatiri, deoarece acesta a concediat 600 soldaţi 
din armată în urma protestul lor contra discriminării la care 
erau supuşi - după cum relatează „International Herald 
Tribune”, din 30 mai 2006. Australia, Malaezia, Noua 
Zeelandă, şi Portugalia au trimis contingente de pace. 



Muzeul Naţional 

Situată la intersecţia rutelor dintre India, China, şi 
Ţările Arabe, Indonezia resimte influenţa acestor civilizaţii. 
Dar mulţi trăiesc şi în regiuni izolate, pătrunzându-şi tradiţiile 
[ceremonii, legi ( odat )]. Cele mai cunoscute, însă, culturi vechi 
din partea locului sunt: Badui, în insula Java; Batak, în insula 
Sumatra; Toraja, în insula Sulawesi; Dayak, în insula 
Kalimantan; Dani, în insula Irian Joya [jumătatea occidentală a 
insulei Papua, care şi-a obţinut autonomia în 2001; dar partea 
orientală nu aparţine Indoneziei, fostă colonie bizantină, şi-a 
obţinut independenţa în 1975, actualmente membră a 
Commonwealth] . 

★ 

Colecţia etnografică: bijuterii tradiţionale, un panou 
dăltuit (simbol al autorităţii şi amuletă contra întâmplărilor 
rele), păpuşi din lemn îmbrăcate în costume populare (confonn 
legendei o văduvă, fără copii, a făcut o marionetă, ca să poată 
comunica prin intennediul ei, cu sufletul soţului decedat), 
jocuri rectangulare, dragoni sculptaţi, despre teatrul folcloric 
( păpuşa wayang ), figurine, măşti reprezentative, animale 
mitice, şabloane florale, scuturi, oale, machete de case aşezate 
pe pilaştri (iar animalele domestice păstrate sub case); 
societatea Minangkabau, din vestul Sumatrei este matriarhală 
(proprietatea este transmisă de la mamă la fiică), dar creşterea 
copiilor cade în responsabilitatea unchilor matriarhali. 

Colecţia de bronz, cuprinde 3.199 piese. Bronzul este 
un amestec de cupru şi cositor. Epoca de Bronz s-a derulat în 
Indonezia prin sec. I, î.C. 

Buddhismul şi hinduismul se resimt. Zei precum: 
trinitatea Brahma - Vishnu - Shiva, Ganesha, Parvati, Buddha, 
Dhipankara, Tara, Surya. 

între 2500-1500 î.C. este clasificată Epoca Neolitică, 
odată cu emigraţia masivă din Asia continentală şi Peninsula 
Malaeziană şi insulele indoneziene. 

Vase, borcane, topoare, tolbe, unelte de piatră, stânci 
vopsite, fosile de Pithecanthrop. 

Numele de „Pithecanthropus” a fost pentru prima dată 
folosit în anul 1891 de Eugene Dubois, când a descoperit un 
craniu în Trinil. 

Colecţia de ceramică provine de la Egbert Willen ven 
Orsay de Flines, olandez filantrop şi curator al muzeului în 
1959. Cuprinde achiziţii din China, Birmania, Thailanda, 
Vietnam, Japonia, şi obiecte produse în Indonezia (majoritatea 
din teracotă). 

Tehnologia textilă «... batik-ului 

Vopsirea textilelor, batik denumirea, ca-n India, se face 
prin acoperirea cu ceară (care se îndepărtează la sfârşit) a 
părţilor ce nu se vopsesc. 

Iar prin metoda ikat, firele de aţă sunt mai întâi vopsite 
şi-apoi ţesute. 

Colecţii de numismatică (monede) şi heraldică (medalii, 
embleme) peste 17112. Monedele de aur şi argint au fost 
treptat înlocuite cu bancnote de hârtie. 

Colecţie de relicve. 

★ 

Elevi - veniţi cu învăţătorii să studieze exponatele 
muzeului. 

★ 

Există credinţa hindusă că dacă în Stupă [locul unde 
este aşezat mortul], pui mâinile pe capul defunctului, eşti 
norocos. 

Halo = alo, salut; Kramik = ceramică; 

Gadang = mare; Rumah = casă. 

Gamelan = instrument muzical de fier (ca o oală) 

Privind la casele lor pe ţăruşi meditam... uite cum se 
adaptau oamenii la mediul de viaţă. Construiau totul din 
bambus ori din lemn de nucă de cocos. 

Şi canoe lungi... 

★ 

Lumea-i amabilă pe străzi. 

E mai plăcut să trăieşti printre oameni modeşti, decât 
printre indivizi aroganţi. . . 

Moscheea... Independenţa! 



Masjid 

Istiqlal este cea mai 
mare moschee din 
sud-estul Asiei. 

Competiţia 
de proiecte pentru 
realizarea 

moscheei, din 
1955, a fost 
câştigată de F. 
Silaban (un creştin 
!). Design-ul său 
avea ca moto 
„Ketuhanan”. 

Inaugurarea 
fondaţiei, sub 
preşedinţia 
Inginerului 
Soekamo (1901- 
1970), are loc la 24 
august 1961. 




Moschea (Masjid) Istiqlal 
Construcţia e terminată pe 22 februarie 1978. 

Prima slujbă la moschee se desfăşurase deja vineri, 24 
septembrie 1967. 

între 100.000-200.000 de musulmani (bărbaţi numai) 
pot încăpea în această moschee din inima Jakartei. 

La intrare m-a luat în primire o ghidă. M-am descălţat 
şi-am îmbrăcat un halat lung (juba ). 

Răcoare, ah ce bine. Mă curg transpiraţiile pe frunte. 

Bărbaţii trebuie să se roage la moschee vinerea, în jurul 
orei 12. 

Femeile se roagă acasă, dar li se permite şi la moschee. 

Moscheea se aglomerează înaintea lunii de Ramadan 
(Idul Fitri ) şi după (Idul Adha). 

Simbolul islamic: semiluna şi steluţa (ştim de la 
semiluna turcească tot năvălind peste români). 

Ghida îmi explică în engleză. 

Clădirea principală are baza de 100 m x 100 m şi 
deasupra un dom (semisferă cu diametrul de 45 m). 

Poarta Alfattah. Scrisuri în arabă: în dreapta Allah, în 
stânga Mohammed. Şi apoi: 

„Nu există decât un singur zeu, Allah, şi Mohammed 
este mesagerul său”. 

în fiecare vineri circa 15.000 de credincioşi 
frecventează moschea. 

Islamul descurajează divorţurile (în vreme ce la creştini 
fac ravagii). Doar musulmanii bogaţi au astăzi mai multe 
neveste. 

întrucât Profetul Mohammed (în bibliografia 
occidentală apare ortografiat în mai multe feluri: Mahomet, 
Mohammed, Muhammad, etc.) s-a născut pe data de 12, a lumii 
Rabiul Awwal, după calendarul arab, anul 570 d.C., clădirea 
principală este susţinută de 12 pilaştri. După alte surse 
[Larousse], Mohammad s-ar fi născut în anul 571 sau 580 (la 
Mecca) şi-a decedat în anul 632 la Medina. 

Moschea (Masjid) Istiqlal 



Coranul este cartea de căpătâi a mahomedanilor, a 
cuvântului lui Allah. Credinţa islamică susţine că îngerul 
Gabriel i-a apărut lui Mohammed în jurul anului 610, 
investindu-1 cu o misiune divină. El pledează pentru un zeu 
unic (Allah), cel al lui Adam şi Ibrahim. 

Nobilii din Mecca îi expulzează pe Mohammed şi 
adepţii săi, care se retrag în anul 622 la Medina. 

în următorii zece ani Mohammed pune bazele juridice 
şi politice ale societăţii musulmane. Arabia este islamizată. 

„Islam” înseamnă supunere, pace. Liderul lor spiritual 
se cheamă imam. Musulmanii trebuie să facă, măcar o dată în 
viaţă, pelerinaj la Mecca. Musulmanii se roagă de cinci ori pe 
zi. Curios că religiile s-au inspirat unele din altele. 

Religia Mozaică predică învăţăturile lui Moise pentru 
evrei. Torah este cartea de bază, precum Biblia pentru creştini. 

(Dumne)zeul se manifestă în multe feluri, trebuie să ne 
conectăm lui. Goana dup-a deveni cel mai iubit şi cunoscut 
ţi-aduce, în mod paradoxist nefericire. . . 

A ucide un nevinovat, se predică în Coran, este 
echivalent cu a ucide întreaga umanitate. Islamul încurajează 
fatwa (sacrificiul) şi jihad (războiul religios). 

Conform Bibliei, Moise i-a scos pe israeliţi din sclavia 
egipteană, a despicat Marea Roşie cu toiagul lăsând oamenii lui 
să treacă spre Pământul Promis, şi-a primit cele Zece Porunci 
dumnezeieşti. Biblia este, de fapt, istoria poporului evreu. 

Ierusalimul constituie punctul de pelerinaj pentru 
creştini. în sec. 10 î.C. oraşul e cucerit de David, care-1 
transformă în centru ebraic. Distrus de Nabuchodonosor (587 
î.C.) şi romani (70, 135 d.C.), 
cade sub arabi în anul 638. 

Opt cruciade 

impulsionate de papalitate, în 
prezent a noua, însă 
nerecunoscută oficial, de 
scoatere a Ierusalimului de 
sub islamici: 

- prima, între 1096- 
1099, ordonată de Papa 
Urbain al II-lea (1088-1099), 
condusă de proprietarii 
feudali, reuşeşte să 
cucerească şi să menţină sub 
control Ierusalimul (1099- 
1187), încredinţat lui 
Godefroi deBouillon: se 

formează statele latine din 
Levant (Orient); Cruciatul Godefroi deBouillon 

- a doua, între 1147-1149, condusă de Conrade al III- 
lea, de Hohenstaufen şi Louis a VH-lea, asediază în zadar 
Damascul; 

- deoarece sultanul Saladin I (1171-1193) îi bate pe 
latini la Hattin, reocupă Ierusalimul în 1187; cruciada a treia 
se porneşte (1189-1192), condusă de Frederic Barberouse, 
Philippe Auguste şi Richard Inimă de Leu, care doar izbuteşte 
să ocupe Ciprul şi Saint-Jean-d’Acre; 

- cruciada a patra (1202-1204), ordonată de Papa 
Innocent al IlI-lea (1198-1216), condusă de Bonifacio I de 
Montferrat şi Baudouin al IX-lea de Flandra, este deturnată de 
veneţieni spre Constantinopole (în loc de Egipt), unde se 
formează Imperiul Latin (1204), dar care fu distrus în 1261 de 
Michel al VH-lea, Paleologul, reinstaurând Imperiul Bizantin; 

- cruciada a cincea (1217-1219), condusă de Andrei al 
Vl-lea (Regele Ungariei), pe urmă de Jean de Brienne, n-a 
putut să elibereze Muntele Thabor; 

- cruciada a şasea (1228-1229), ordonată de Papa 
Honorius al IlI-lea, de Hohenstaufen, restabileşte dominaţia 
creştină (1229-1244) asupra Ierusalimului, Bethleemului şi 
Nazarethului (locurile sfinte); 

- cruciada a şaptea (1248-1254), ordonată de Papa 
Innocent al IV-lea (1243-1254), condusă de Louis al IX-lea, 
este înfrântă la Mansourah; 

- cruciada a opta (1270), este organizată de Regele 
Franţei, Louis al IX-lea (Saint Louis), şi Charles I de Anjou, 
spre cucerirea Tunisului, dar regele este ucis. 

Dinastia mamelucilor (1250-1517), care stăpânea 
Egiptul şi Siria, ia sub control Ierusalimul între 1260-1517, iar 
Otomanii între 1517-1917. După primul Război Mondial, 
Palestina intră sub mandat britanic, iar în 1948 Ierusalimul este 
împărţit între Transiordania şi Israel, noul stat fonnat. In 1967 
armata israeliană ocupă şi cartierele arabe din oraş, ca urmare a 
Războiului de Şase Zile. 

Florentin Smarandache îmbrăcat cu juba la Moschea Istiqlal 



★ 

Revenind la Moschea Istiqlal din Jakarta, aceasta 
posedă şi o terasă deschisă, gigantică. Şi un minaret de 66,66 m 
înălţime şi diametrul 5m; de unde muadzin - ul cheamă lumea la 
rugăciuni. 

Pentru ceremonii: o tobă mare ( bedug ) făcută dintr-un 
copac bătrân de 300 de ani; şi-un lemn în care baţi ( kentongan ). 

★ 

Am ieşit iar hoinar pe bulevard. îmi place să cumpăr de 
la tarabe - e mai boem. Vegetaţia bogată ca-n Hawaii. Văd 
restaurante McDonald şi pe-aici. Cerşetori. 

în fiecare zi e sărbătoare când eşti în vacanţă. 

★ 

Amprentele tălpilor preşedinţilor indonezieni pe 
trotuarul străzii principale (Merdeka Barat). 

Dr. Ir. Sukamo (1945-1967), Suharto (1967-1978), B. J. 
Habibie (1998-1999), Abdurrahman Wahid (1999-2000), 
Megawatti Sukarnoputri (2001-2004), Dr. H. Susilo Bambang 
Yudhoyono (2004-2009). 

★ 

Catedrala Catolică [gereja = biserică]. 

★ 

Yusuf îmi spune că e din localitatea Bogor, unde-s 
plantaţii de ceai şi-o grădină botanică. 

★ 

Jakarta (fosta denumire Batavia) are cu împrejurimile, 
peste 13.000.000 locuitori. Şi-un trafic îngreunat de te doare 
capul! 

Este cel mai mare oraş din Asia de S-E. 

★ 

Am cinat la restaurantul thailandez Noodle Cafe, 
19.000 Rp (~2 $) 

Au şi tot felul de mirodenii, asiaticii, le adaugă prin 
mâncăruri de le dau un gust ciudat, exotic. 

★ 

Halte = staţia; Cukup [se citeşte ciucup ] = destul. 

V ca F, de pildă Vlorentin ori Florentin se pronunţă la 
fel. 

★ 

David m-a povăţuit să merg numai cu două companii de 
taxiuri (pentru siguranţă): Blue Bird [chiar aşa, scris în engleză: 
Pasărea Albastră], şi Silver Bird [Pasărea de Argint, care erau 
însă negre]. 

Nori de poluare în Jakarta, ca-n Ciudad de Mexico. 

Mai mult stătea în trafic, decât mergea, taxiul! 

Vânzători ambulanţi printre maşini. 

Tarabe. (Ca-n India). 

N-am văzut încă femei musulmane, cu voal, doar cu 
broboada pe cap (jilbab ). 

Grămezi de motociclişti cu căşti pe cap - parcă fiind 
roboţei. 

La pantaloni scurţi, papuci, pălăriuţe. 

Micuţi, slăbuţi, oacheşi, unii cu ochii mai oblici - 
localnicii. 

Scriu repede, aşa cum îmi vine pe limbă, direct, nu cu 
retorică ori preţios. 

Parcă m-aerisesc, respir, când mai ies în câte un periplu, 
un loc nevizitat. 

★ 

Foşti colonişti olandezi, dar şi europeni, s-au căsătorit 
cu localnice. 

★ 

Telepon = telefon; Bank = bancă; Eksekutif= executiv; 

Nama = nume; Polisi = poliţie; Ekonomi = economic. 

Komando District Militer = Comandamentul Districtului Militar. 

★ 

Deocamdată uşor de-nţeles, ca-n... română! Cuvinte 
internaţionale. 

★ 

în 1602, când olandezii au sosit în arhipelagul 
indonezian, indigenii luptau împotriva lor cu... arme de 
bambus! [nici o şansă], 

★ 

Multe ţări asiatice predau în şcoli, ca limbă străină, 
chineza (dialectul Mandarin). 

Alte limbi străine, învăţate în Indonezia: engleza şi 
japoneza, iar mai rar franceza şi germana! 

Chinezii piratează software, muzică şi filme. Indonezia 
este exportatoare de cafea. în şcoli se învaţă limba indoneziană, 
precum şi dialectul local. 

★ 

Numele câtorva scriitori indonezieni: Ayu Utami, 
Pramudya, Ananta Toer (romancier), W.S. Randra (poet - 
dramaturg), Chairil Anwar (poet). Primul a fost tradus în 

engleză. De ce doar literatura occidentală e cunoscută în 
România, iar culturile orientale atât de ignorate? Parc-am fi o 
colonie spirituală a vestului! 

★ 

Merele-mi par cu aromă diferită de cele din Europa. 

★ 

Când îi răspunsesem profesoarei Marinela Preoteasa din 
Slatina, prin e-mail, că sunt plecat în Indonezia, mă întreba 
surprinsă: 

- Păi, ce cauţi tu acolo? 

★ 

O jumătate de zi am cotrobăit în capitală un loc cu sate 
de vacanţă, Balome-D Satu Balakan, şi nu l-am găsit. 

Eu mă enervasem pe taxime trist! 

18.05.2006 

în Malang, la STIKI 

Sriwijaya Air, o companie locală cu zboruri interne. 
Merg în oraşul Malang, invitat la un seminar ştiinţific. 400 000 
Rp (~ 45 $) biletul de avion, plus taxă de aeroport 30 000 Rp 
( — 3,5 $). Terminalul n-are geamuri, o caracteristică a zonelor 
tropicale. La fel - unele autobuze (ca-n India). Primesc loc în 
faţă, 10, lângă stewardese. 

Mă-ntâmpină, la aeroportul din Malang, Zusana Eko, 
profesoară de engleză şi traducătoare, împreună cu Jozua 
Ferjamus Palardi, profesor de computere - mă recunoscuseră 
după o poză de pe Internet, care mă transportă la Universitatea 
STIKI (acronimul de la Sekolah Tinggi Informatika Komputer 
Indonesia = Facultatea de Infonnatică). 

Pregătiseră în holul universităţii o gustare indoneziană: 
mâncăruri colorate (verzi, roşii, galbene, mov), frumos 
împachetate. Nu ştiam ce să gust mai întâi. Lacom de exotic şi 
curios, mâneam din fiecare fel câte-o bucată. Nu-mi dădeam 
seama dacă e desert sau ba. 

Mâncăruri indoneziene în Malang 



Selamat datang! = Bine aţi venit! 

Le-am donat 40 de exemplare din cartea-mi, împreună 
cu Vie, de fizică privind logica polivalentă şi ecuaţia 
Schrodinger. Decanul facultăţii, Dr. Budyo Asmono făcuse 
studii la Odesa, pe vremea Uniunii Sovietice. 

Eva Handriyantini, sora lui Vie, salvase prezentările 
mele pe computerul ei, şi le-am verificat. Câteva simboluri 
matematice [ e (apartenenţa) , ^ (negaţia) ] fuseseră corupte în 
PowerPoint (nu e pentru prima dată când mi se-ntâmplă) şi 
atunci am decis să utilizez formatul PDF, unde font-ii sunt 
încorporaţi fişierului. 

Profesorul de computere Hendra Suprayogi 

Studenţii din ultimul an de la Inteligenţa Artificială, 
Sisteme Decizionale şi Sisteme Bazate pe Cunoştinţe vor asista 
mîine şi poimâine. 

La prânz sunt invitat la Melati Restoran [restaurant], 
însoţit de Hendra Suprayogi, lector de programare şi inginerie, 
Laila Isriyah, lector de Baze de Date, Veronica Admi, 
secretară, Aii Mochfudi, lector de Management, Budyo 
Asmoro, decanul, şi bineînţeles traducătoarea. 

Restoran seamănă cu pronunţarea în franceză a 
cuvântului „restaurant” (mă-ntrebam de etimologie). 

Cum eu nu mă dau în lături de la orice sortiment de 
mâncare, îi las să comande, exprimându-mi dorinţa să fie 
tradiţională indoneziană. 

Camerele alăturate sunt decorate cu obiecte de artă, 
printre care vestită păpuşă Wayang. 

Un salon chinezesc cu vase de porţelan. 

Primăria localităţii Malang - Indonezia 



Sup buntut ramsah tugu (= supă). 

Creşte influenţa Chinei, iar la şcoală ca limbă străină, 
pe lângă engleză, se-nvaţă Mandarin (cel mai vorbit dialect 
chinez) şi japoneza. 

Muzică de fond, la un instrument local, numit gamelan. 

Preşedintele Indoneziei, când trece-n vizită prin 
Malang, poposeşte la acest restaurant şi hotel, Melati. [Eu sunt 
un fel de preşedinte al Bălceştiului!... sau nici măcar atât]. 

Nişte felii albe, ce seamănă cu cele de cartofi, sunt de 
fapt preparate din seminţele arborelui melinjo ( gnetum gnemon 
în latină), şi-au un gust ciudat, dar îmi plac. Traducătoarea-mi 
spune că, din cauza lor, bătrânii fac reumatism la articulaţii. 

Orezul ni-1 serveşte ospătarul învelit în frunză de 
banană. 

- Frunza nu se mănâncă, râde Zusana. 



★ 

Temperatura variază între 20-30° C în cursul anului. 
Există două anotimpuri, anotimpul ploios, (când patru zile pe 
săptămână plouă), şi anotimpul secetos. 

★ 

înaintea prânzului mă duseseră la un magazin, Wisma 
Batik, să-mi arate cămăşi în stil indonezian, căptuşite înăuntru. 
Credeam că vor să mă facă să cumpăr. Era o lipsă de 
comunicaţie. M-au pus să probez câteva, deşi transpirat după 
avion şi umblatul sub căldura tropicală. 

Decanul grăieşte că-i un cadou al Universităţii STIKI 
pentru mine, apoi cumpără un fular subţire ce se poartă pe 
umeri şi pentru nevastă, care la vremea asta ajunsese-n 
Transnistria la neamuri. “Uite ce noroc pe moldoveancă”, 
gândesc. 

★ 

M-au cazat intr-un hotel luxos, cu piscină, muzică la 
parter, restaurant... Regent’ s Park. 

- Oo, am exclamat, de ce cheltuiţi atâta? Eu mă 
mulţumesc şi cu un hotel ordinar... 

- Este o onoare pentru noi, răspunde Zusana. 

★ 

Veioze cu intensitate luminoasă graduală în cameră, un 
mini-bar (băuturile care le consum se adaugă preţului când 
pleci). 

La televizor găsesc canale în engleză (CNN cu ştirile, 
filme americane), japoneză, chineză, şi bineînţeles indoneziană. 
La World Business News se prezice inflaţia şi decăderea 
marketului. 

M-am simţit extenuat încât, după o baie în cadă, am 
donnit ca piatra de la 2 la 11 după masă. 

Seara am vizionat meciul de fotbal FC Barcelona - 
Arsenal Londra, 2-1, din finala Cupei UEFA. 

★ 

A doua zi, la 6:30, când deja era lumină ca la prânz, mă 
sună profesorul Indra Sugiharto, care predă analiză matematică 
şi cercetări operaţionale la Universitatea STIKI, să mergem să 
facem baie. Mă uit pe fereastră şi-ntr-adevăr, era-n piscină. 

★ 

în cameră, pe sub uşă, primesc ziarul Jawa Post, dar în 
indoneziană. Mă uit ca mâţa în calendar. 

Am cerut recepţionerei (care s-a scuzat motivând că la 
camera 506 figura un nume indonezian - probabil cineva de la 
Universitate, care-mi făcuse rezervaţia), să-mi dea versiunea 
englezească. 

Mi-a schimbat cu The Jakarta Post. 

★ 

Indra are 54 de ani şi e-n bună formă fizică. Practică 
exerciţii de medicină alternativă cu un doctor/vraci chinez. 
Mi-a spus că vrea să-şi facă părul să înnegrească la loc, în mod 
natural, fără a-1 vopsi. 

(Eu ascultam şi mă minunam...) 

★ 

L. N. Andoyo mi-a dăruit două discuri (VCD), pe care 
le înregistrase el împreună cu Lu Gui An, de arte marţiale 
Zhineng Qigong, deoarece mă interesa, medicina tradiţională 
chineză. 

★ 

Am cumpărat caseta. „Ferestre ale muzicii indoneziene” 
(din insulele Aceh, Papua, Jawa, Betawi, Kalimantan, Sumatra, 
Nusa Tenggara, Sulawesi, Bali, Lampung, Maluku, Madura). 

Cântăreţul folcloric Gesang (n. 1917), cu succes la 
minorităţile chineză şi japoneză (de pildă melodia „Bengawan 
Solo”), cel care a introdus stilul Keroncong în Japonia. 

Jaggit Singh, cu opt melodii clasice „Muntăzir”. 

Siti Murhaliza, „Cîndai”, şi Krisdayanti, Ruth 
Sahamaya, Titi Dj cu „Semua Jadi Satu”. 

★ 

Limba oficială începând din 1949 este Bahasa 
Indoneziană, un dialect al limbii malaeziene, care se scrie atât 
cu litere latine cât şi arabe (datorită numeroasele comunităţi 
musulmane), şi aparţine familiei de limbi indoneziene. 

în Indonezia, cu o populaţie de 242.000.000 locuitori în 
2005, se vorbesc peste 600 limbi, unele pe cale de dispariţie, 
altele cu statut major, precum: Achineză, Balineză, Batuk, 
Bugineză, Malaeză, Sundaneză. 

Din această cauză, indoneziana (Bahasa) a devenit o 
lingua franca, deşi limbă nativă numai pentru circa 3% din 
locuitori. 

Limba malaeziană e vorbită în Malaezia, Thailanda, 
Singapore, Brunei, şi se-nţelege cu indoneziana. 

★ 

Mă interesez la un doctor tradiţional (medicină 
alternativă), fiindcă nici un specialist modern n-a putut să-mi 
vindece frecventa hemoragie nazală. 

în sate există câte un tukun (om magic), folosind pentru 
însănătoşirea pacienţilor: rugăciuni, cântece, fum, dar şi 
ghicitul în cafea, prezicerea viitorului, precum şi instrumente 
magice, de exemplu sfera de sticlă. 

Ca în România descântecele babelor [avem şi expresia 
„ptiu, să nu te deochi”], iar în America indienii nativi se duc la 
medicine man [omul medical al tribului] pentru tămăduire. 

★ 

Andoyo, Indra şi Zusana mă conduc cu un microbuz la 
Mr. Zhang, chinez ce se ocupă cu medicina alternativă, la vreo 
30 km de Malang. 

Trecem pe lângă Parcul de Recreaţie Sengkaling (cu 
piscină), Catedrala Catolică, oraşul Bătu {bătu înseamnă 
„stâncă”) supranumit Elveţia Indoneziei datorită panoramei 
sale cu munţi; Biserica Creştină Jawa de Est. 

Plină de moschei Indonezia. 

Andoyo predă un curs despre interacţiunea dintre om şi 
computer. 



Consultaţie la un vraci 

9 

Mr. Zhang are titlul de maestru în Qigong. Nu-mi cere 
bani pentru consultaţie. 

Etimologic, qi (sau ci) = respiraţie, energie [în 
Mandarin], iar gong (kung) = aptitudine, tehnică. 

Deci qigong = tehnica de-a atrage energie. 
Asemănătoare artelor marţiale, precum judo, karate, aikido, 
kendo, care-i un sport de luptă. 

înrudită cu tai chi, care-i un sistem de exerciţii de auto- 
apărare bazat pe meditaţii şi mişcări lente, circulare. 

în casa maestrului, pe un perete, harta corpului uman cu 
principalele puncte de energie (în total se estimează la circa 
2000 ). ^ 

în alte zone, punctul de energie ci ori qi (în chineză) 
este denumit prana sau ceacra (în India). 

M-aşază pe-un scaun, şi cu mâinile umblă la câţiva 
centimetri deasupra capului şi trupului. 

Energia trebuie să vină din afară şi să intre-n corpul tău. 

Maestrul Zhang o dirijează spre mine, sau îmi transmite 
din energia lui. 

Trebuie să simţi un pic de fierbinţeală, furnicături prin 

piele. 

Mi-arată apoi cum să fac nişte exerciţii de burtă (pentru 
slăbire) şi cap (contra sinuzitei). 

- De 81 de ori să le repeţi (9 este număr norocos în 
mistica din China). 

Energia qi, aflată în stare latentă, trebuie scoasă la 
suprafaţă. 

Fiecare boală se tratează printr-un stil diferit de mişcări. 

Zice c-aş avea probleme cu inima (fiindcă gâfâi la efort) 
- deşi eu ştiam că sunt sănătos. 

Conexiune: minte - corp - spirit. 

Vizualizare: să-mi imaginez că mă-nalţ şi ating cerul cu 
scăfârlia. [Frumos, metafizic...]. 

Să strâng stomacul, cu mâna stângă, până simt durere! 

Să mă rog pasiv. 

Să reduc grăsimile, dulciurile. 

Cântărindu-mă, văd c-am slăbit 2 kg într-o oră! 

Zusana se miră... 

Conform inscripţiilor şi oracolelor rămase de pe vremea 
Dinastiilor Shang şi Zhou, metodologia qigong se practică de 
acum 3300 ani. 

Chinezii antici considerau că energia vitală circulă prin 
canale (numite „meridiane”) la toate organele. 

Când echilibrul energetic se derulează sau canalul se 
blochează, corpul se îmbolnăveşte. Pentru însănătoşire trebuie 
restabilit echilibrul; adică energia vitală să circule liber. 

Qigong-ul intern foloseşte: respiraţia adâncă, relaxare, 
concentrare, mişcări fizice. 

Qigong-ul extern: maeştrii îţi transmit energie prin 
degetele lor. 

Noi forme de qigong s-au fonnat prin interconecţia cu 
şcolile filosofico-religioase chineze: Buddhism, Taoism, 

Confucionism, Neo-Confucionism. 

Acupunctura stimulează aceste puncte de energie şi 
ajută la scăderea durerii. 

Se mai utilizează: acupresură (presură manuală); 
laseropunctură (cu raze laser); inserţie de apă sterilizată, 
procaină sau vitamine prin acele de la acupunctura, sau trecerea 
unui curent de frecvenţă joasă prin ace pentru o stimulare mai 
puternică; moxibustie (ierburi arzânde aplicate la piele). 

Când am fost în China (2002), pe lângă centrele 
medicale moderne, existau în paralel şi clinici tradiţionale unde 



46 





Exotica si cutremuratoarea Indonezie 



se vindeau ierburi şi animale / insecte mici uscate. Dacă un 
pacient nu reuşea să se vindece folosind tratamentele moderne, 
apela imediat la metodele chineze vechi. 

Qigong dă rezultate bune la stress, insomnie, dureri de 
cap, oboseală, ameţeală. 

★ 

Am intrat în Templul Buddhist Vihara. 

Un singur călugăr. 

Au şi-un post TV despre Buddhism. 

Sunt multe secte Buddhiste şi mulţi Buddha. Fondatorul 
buddhismului se numeşte Siddharta Gautama (sau 
Shakyamuni), care-a primit scânteia iluminării la Bodh-Gaya 
(în sec. 6-5 î.C.). 

Acest templu, încă în renovare, este reprezentativ al 
sectei Mahayana. 

Medităm pe un covor roşu, cu statuia lui Buddha în faţă, 
şi multe becuri roşii. 




în Templul Buddhist Vihara 

Primesc cadou o carte în engleză : «Cum să medităm 
(Un ghid pentru auto-descoperire)», de Laurence LeShan, 
1974. Există patru tipuri principale de meditaţie, privind : 
intelectul, emoţiile, corpul, şi acţiunea. 

Exerciţii repetate şi disciplină sunt necesare. 

Prin meditaţii : 

- «forţezi mintea să efectuezi ce este imposibil în felul 
nostru uzual de a percepe şi gândi»; 

- «să-ţi pierzi/uiţi sentimentele şi să-ţi extinzi abilitatea 
de a te relata altora cu grijă şi dragoste»; 

- dansurile (conform misticii Sufi) pentru meditaţia 
corpului: „Deoarece dansând distrugem ego-ul şi, din moment 
ce ego-ul a fost ucis, nu mai întâmpini nici un obstacol care să- 
ţi împiedice legătura cu Dumnezeu” (Nikos Kazantzakis, 
scriitor grec, 1883 - 1957); 

- “a învăţa cum să fii şi să percepi şi să te conectezi 

lumii”; 

meditaţia în acţiune se manifestă: în religia creştină prin 
cântece şi rugăciuni, în Sufi (misticism islamic) prin ţesutul de 
covoare, iar în gândirea Zen (o varietate de buddhism care 
consideră iluminarea prin paradoxuri... înrudită cu paroxismul) 
prin aranjarea florilor, arta arcaşului [arcaşeriu], karate, aikido 
(să te potriveşti la spiritul adversarului; autoapărare japoneză). 

Se face legătura între meditaţii şi misticism, 
paranonnal: achiziţionarea de informaţii extra-senzoriale prin 
telepatie, clarviziune, şi preconcepţie. 

Concentrare asupra respiraţiei, mişcări, creştere a 
receptivităţii... 

închide ochii şi relaxează-te întins pe spate... 

Câştigă pace, bucurie, eficienţă sporită. 

Elimină insensitivitatea, stupiditatea, activităţile auto- 
destructive, anxietatea, agresiunea. 



48 





Exotica si cutremuratoarea Indonezie 



Studiază-te pe tine, ca să-i înţelegi pe alţii: „ceea ce 
există potenţial într-o persoană, există potenţial într-un anumit 
procent în toate persoanele” (Lawrence LeShan). 

Biblia buddhistă este Parita Suci, iar Evanghelia: Parita 
Pagi Dan Sore. 

★ 

Faţa rotundă e faţă norocoasă (în mistica indoneziană) - 
apropo de-nfăţişarea mea. 

★ 

Prânzim la un bufet ordinar, a fost dorinţa mea să gust 
mâncare populară. 

Fetiţe (musulmane) cu băsmăluţe trec de la şcoală. 

Ah, şi ce căldură ! Cântă şi hogea chemând evlavioşii la 
rugăciune. 

Un iz oriental în aer, duplicat de mâncarea exotică de pe 

masă. 

Suc de avocado. 




Indonezia - Fete musulmane 

Orez verde fermentat ( Tape Ketan), parc-ar fi alcool... 
te-mbeţi ! 

Sirsak = limonadă albă, dulceagă, spumoasă. 

Un fruct verzui ca pepenele, ţepos, şi cu miezul aţos. 

Kasava = un fel de cartof. Şi carne de miel. 

★ 

Am văzut şi eu, în realitate, un arbore de papaya. 

Flori de crin. 

★ 

Spitalul Baptist, finanţat de americani (unii localnici 
s-au convertit la creştinism). 

★ 

Crematoriul. Buddhiştii decedaţi se ard, musulmanii şi 
creştinii se îngroapă. 

★ 

Universitatea Islamică Mohammadya. 

19.05.2006 

Primire de prim rang 

Dimineaţa, când ajung la Universitatea STIKI din 
Malang, o pancartă lungă şi galbenă, mare, la intrarea în 
clădire, dar şi-n sala de curs. 

SCIENTIFIC SEMINAR by Prof Florentin Smarandache 
şi titlurile celor două prezentări. 

La nici o Universitate nu mai fusese aşa! 

Parcă eram o vedetă de cinema, m-am şi ruşinat... 

Pe lângă profesori, în sală erau vreo 40 de studenţi de la 
secţia de computere. 

Am prezentat în engleză „o introducere în logica 
neutrosofică şi mulţimea neutrosofică” (generalizări ale logicii 
fuzzy şi respectiv mulţimii fuzzy...). Primisem invitaţia de la 
Profesorii Jozua F. Palandi şi S. Kom. 

La sfârşit, puzderie de întrebări. Toţi vroiau aplicaţii 
(trăim într-o societate pragmatică la nivel global, şi lumea e 
sătulă de teorii pure). 

Pacheţel cu mâncare pentru fiecare participant. Premii 
pentru studenţi, ca o sărbătoare! 

Seara am petrecut la Hotelul meu Regent’ s Park, până 
după miezul nopţii, cu Hendrea, Zusana, Eva şi soţul ei, Abi. 

Mesenii cântau, Hendrea şi Eva, profesori au luat 
microfonul solistei şi-au fredonat melodii în chineză, 
indoneziană, javaneză (dialectul insulei), malaeză. La 
coborârea de pe scenă, am glumit cu ei: 

- Trebuie să vă schimbaţi meseria (!) 

★ 

La îndemnul lor am tras şi eu câteva sunete pe 
româneşte, desigur, ca să fiu mai pitoresc, din „Mă dusei să 
trec la Olt” [imnul naţional al oltenilor!], fiindcă altor cântece 
nu le ştiam textul. 




Autorul conferenţiind la Universitatea STIKI din Malang 

Mi-au plăcut, din muzica lor tradiţională, Keroncong şi 
Langgamjawa. 

Şi, la un pahar, la două, zic hai să-nvăţ timpurile 
verbului „a bea”, un verb important, nu-i aşa? 

Prezent : Saya minuni = eu beau 
Trecut : Saya telah minum = eu am băut 
Prezentul continuu : Saya sedang minuni = eu beau 
(chiar acum). 

Dar verbul „a se îmbăta” n-am mai vrut să-l aud ! 
în Malang, oraşul natal al lui Vie, m-am simţit cel mai 
bine din excursia mea indoneziană. 




Profesori şi studenţi de la Universitatea STIKI din Malang 

20.06.2006 

Mâncare exotică - curiozitate românească 

La micul dejun Indra mi-a satisfăcut parţial doleanţele 
şi curiozitatea, mi-a adus picioruşe de broască prăjite-n tigaie 
[s-a scuzat că şarpe n-a găsit... aş fi mâncat şi din ala!]. 

De broască verde (i se mai zice şi puicuţă). Atenţie, sunt 
şi broaşte otrăvitoare. Corpul se aruncă. Gustul era precum cel 
de brabete, ori pui de găină. Iar, când mă gândeam că e 
broascăăă... îmi venea greaţă, să vărs... dar mâneam. Acestui 
meniu uzual în China, dar musulmanilor le sunt interzişi: 
porcii, şerpii, broaştele. 

★ 

Kebun = plantaţie; Susii = lapte. 

★ 

Indonezia are plantaţii de papaya, mango, banane, 
ananas, cafea! 

★ 

A doua prezentare „ Teoria DSm pentru Fuziunea 
Informaţiilor Cantitative şi Calitative ”, era concomitent 
tradusă în indoneziană de Profesorul Kuswara Setiawan, cu 
explicaţii adiţionale pentru ca studenţii să înţeleagă mai bine. 

Am insistat mult pe aplicaţii: în medicină (pentru 
diagnosticarea unor maladii), la sateliţi (procesarea imaginilor), 
în cercetarea militară (tragerea la ţintă), robotică (cum robotul 
construieşte o hartă în jurul său pentru a se putea deplasa şi 
„vedea”), la submarine (folosind sonar-ul pentru determinarea 
tipului de sol/obiect şi-a distanţei faţă de submarin), în aviaţie 
(la auto-pilot; tocmai relatau ziarele de Airbus 380, care 
depăşea la capacitate pe Boeing 777). 

Studenţii de la cursurile de Inteligenţă Artificială erau 
numai ochi şi urechi. 

Universitatea STIKI. 
Traducătoarea Zusana Eko în dreapta, 
decanul prof Budyo Asmoro lângă autor 
★ 

Una dintre întrebări a fost: de ce nu se întrebuinţează 
metoda bayes-iană? Pentru c-avem de-a face cu probabilităţi 
subiective (nu obiective / clasice), care nu se pot calcula exact, 
ci doar aproxima (Dempster-Shafer, regula Dubois-Prade, 
regula lui Yager, regula lui Smets, Dezert -Smarandache, UFT 
- Unificarea Teoriilor de Fuziune). 

Mi-au acordat o medalie, şi muzică pe CD-uri. 

Câţiva studenţi şi-au exprimat dorinţa de-a veni în SUA 
la studii universitare. 

★ 

în holul universităţii am servit mâncare preparată ca-n 
insula Sumatra: masakan padang, şi-am memorat două expresii 
în limba javaneză (diferită de indoneziană): 

Matur suwun = mulţumesc şi Sugeng sonten = bună ziua. 

Prima dată când ei îmi mărturiseau că vorbesc javaneză 
(limba din Insula Java) eu înţelesesem „japoneză”! 

★ 

Jurnalista Reny Susilawati, de la ziarul local „Surya”, 
mi-a luat un interviu şi-a publicat un scurt articol despre 
seminarii pe data de 24 mai. 

Uite, mă gândeam, prin presa indoneziană nu mai 
fusesem citat. 

Zusana, Hendrea, şi Jozua se amuză în argou (basa 
walikan). Cică soldaţii indonezieni, în timpul revoluţiei, grăiau 
pe dos, să nu-i înţeleagă olandezii: 

makan (a mânca) — > nakam 
tidak (nu) — > kadit 

tidak makan (nu mănânc) — > kadit nakam 
sepatu (pantofi) — » utapes 

Dar există şi excepţii: 

Sepeda (bicicleta) — » edapes 
Polisi (poliţie) — > silup 

Şi eu, în copilărie, mi-amintesc jucându-mă şi 
anagramând cuvintele sau transformându-le. 

De pildă, spuneam: 

- Ce eşti, nagâţ! nagâţ fiind citirea inversă a termenului 
„ţigan”, uşor deviată. 

Sau vorbeam păsăreşte: adăugând pa, pe, pi, po, pu, pă, 
pî. 

Maşină — > Mapa-şipi-năpă. 

Iar, mai complicat: înseram consoana „p” după fiecare 
consoană a cuvântului, iar după fiecare vocală silaba 
corespunzătoare din lista anterioară. 

★ 



Degustător culinar am ajuns, cumpăr un fruct cu scoarţa 
ca de şarpe ( salak ); şi altul galben, cu ţepi, miros puternic de 
nu-1 poţi suporta, şi sâmbure mare ( duri an monthong). 




Mâncăruri exotice indoneziene 



Maşină — > Mp- pa-şp-ipi-np-apă. 
Inspiraţi din rebus. 

Zusana intervine că şi ei au varianta cu silabe, în loc de 
„p” folosesc „v”: 

aku pergi — > avakuvu pevergivi. 

Pe urmă dulcegării ( perut ayam= pipote de pui , pasum 
bicang ) doar din curiozitate de-a gusta. 

In fond, pentru organism, e sănătos să schimbi des 

meniul. 

★ 

Jozua vorbeşte şi chineză. 

10% din populaţie sunt chinezi. 

Ricşă = becak (în indoneziană) = san lan (în chineză, 
traducere mot-â-mot: vehicul cu trei roţi). 

★ 

Am intrat în magazinul de muzică ,JCawan ” [prieten] 
din Malang. Ascultăm un stil de melodii numit dangdut; de 
Inul Daratista, şi cântece malaeziene „ Cîndai ”, de Siti 
Murhaliza. 



Să mai vii pe la noi! 

în maşină servim un fel de pâine cojită, numită samiler, 
precum cartofii prăjiţi felii, făcută dintr-o plantă kasava. 

★ 

Simbolul Universităţii STIKI este un vultur, în 
indoneziană „ elang ”. 

E = expert; L = loial; A = activ; N = naţionalist; G = gentil. 

★ 

Cea mai veche stradă din Malang este Jalan Igen, cu un 
muzeu militar. 

★ 

Pe jacheta alb-albastră, primită cadou de la universitate, 
era tipărit: Cyber Campus STIKI Malang, iar pe spate un 
vultur. 

Deci... campusul cibernetic. 

Autorul primind cadou o bluză indoneziana, 
pe lângă cămaşa pe care o poartă 



Pe medalia, cu dantelă alb-roşie (steagul indonezian): 

To Florentin „ a blessing indirguise ” to have you here 
[Lui Florentin o binefacere, travestită de a te fi avut aici] 
Gripa aviară adică virusul H5N1, a fost reperată şi în 
Indonezia. Decedaseră 37 păsări până la sfârşitul lunii mai 
2006. (Nici România nu e mai „prejos” la acest capitol), 
în lume făcuse 125 de morţi. 

Mirajul oriental 

Pe 23 mai 2006, intr-un van cu ritmuri orientale la 
radio, ca într-un basm cu dragoni, sunt condus la aeroportul din 
Surabaya, 100 km de Malang. 

Zăresc, de la fereastra maşini, Muntele Anjasmoro, 
localităţi curate şi însorite, şi orezării cu multe ronduri de apă. 
Şoferul universităţii, Ayub Wibisono, la volan. 

Muşc din fructele astea exotice, unele-mi dau 
constipaţie, altele diaree! 

Suzana mărturiseşte că „Smarandache” nu arată a nume 
american. Dar, auzind că vin din New Mexico, au crezut că 
locuiesc în Mexic (nu SUA). 

★ 

Un cântec celebru la radio în javaneză, „Sri, ndhang 
baliar (Sri = nume feminin) [Sri, întoarce-te!], de Sony Joss. 
Iar altul „Sri, minggat ” [Sri, pleacă de-aici!] 

Sunetele astea subţiri, ciudate care-ţi dau vraja, mirajul 
îndepărtării... 

Sony Joss a scos mai multe albume: „Hujan duit”, 
„Stasiun balapan”, etc. 

Oraşul Sidoarjo, renumit pentru raci, crabi. 

Brigade Infantri [Brigada de Infanterie]. 

★ 

Profesorul de fizică Heru Budiono, de la Universitatea 
din Malang, şi Prof. Dr. Ir. Kuswora Setiawan, de la 
Universitatea Sekolah Tinggi Teknik din Surabaya mă 
invitaseră să conferenţiez şi la ei, dar n-am mai avut timp - 
planificasem plecarea în Bali. 

M-am întreţinut şi cu Prof. Dr. Ir. Budionp Mismail, 
ataşat cultural al Ambasadei Indoneziene în Thailanda. 

★ 

Căldura asta te moleşeşte, nu poţi face nimic. 

Oraşul crocodilului 

Surabaya, oraş foarte cald, port, având ca simbol un 
crocodil. Sura (Sur o) = rechin , iar baya ( boyo ) = crocodil. 

★ 

Un turist francez, ajuns în România, îi destăinuia lui 
Nicoară, prietenul din Phoenix-Arizona, că în Europa cu cât 
te-apropii de la vest la est, oamenii devin mai amabili şi 
prietenoşi (dar mai săraci). 



★ 

Zusana, Jozua, Hendrea erau tineri (sub 30 de ani). 
M-au întrebat cum se zice „Te iubesc” în româneşte, franceză, 
spaniolă pentru colecţia lor lingvistică. 

Ei mi-au dezvăluit în alte limbi: 

Aku mencintaimu (indoneziană) 

Wo ai ni (chineză) 

Kula trisna sliramu (javaneză) 

Watashi îo anata aishimasu (japoneză) 

Ne-am luat rămas bun. 

- Să mai vii pe la noi! 

★ 

Cu Merpati, companie aeriană locală, de la Surabaya la 
Denpasar, capitala Insulei Bali, vestită pentru turism, a doua în 
Pacific (după Hawaii). 

Primisem numărul 10E pe bilet, care nu exista în avion. 
M-am aşezat pe IOD, chiar în uşa de urgenţă. 

Stewardesele cu rochii lungi, grena, despicate într-o 
parte să se vadă lungul piciorului, sexy, părul negru prins în 
coc. 

35 minute zborul, dar am primit cutiuţe cu mâncare şi 

apă. 

Keluar = ieşire. 

★ 

La aeroport, pe insula Bali, m-a aşteptat David 
Handriyanto, fratele lui Vie, cu şoferul său. 

Urarea de bun sosit: Bandar Udara Ngurah Rai. 

Am luat-o pe strada principală, Legian. Bali se află la 8 
grade sud de ecuator. 

Firme japoneze. Restaurant german. Europeni, căsătoriţi 
cu localnice, deschid afaceri aici. 

Consulatele American şi Australian. 

Vestita plajă Kuta (precum plaja Waikiki din 
Honolulu). 

Autorul pe Insula Bali 



★ 

Circulaţia în Indonezia, precum şi-n Thailanda, 
Singapore, Malaezia... pe partea stângă. 

Bali şi-a păstrat religia hindusă. Fiecare casă are un 
templu mic pentru rugăciune, denumit Sanga. 

Toate celelalte insule s-au convertit la islam. 

★ 

David vrea să investească în Vietnam şi Thailanda, ţări 
care cunosc un spor economic, în vreme ce China începe să 
devină scumpă. 

★ 

Mănânc Krupuk (făcut din plante, şi de culoare albă). 

Comerţul cu sex 

9 

Bali avusese o zi de curăţire spirituală, Nyepi, în martie, 
când totul este închis, iar cine iese afară din casă este oprit! 

★ 

O parcare numai de motorete, parc-ar fi un câmp de 
răgăcii negre. 

★ 

Taxiurile claxonează să-ţi atragă atenţia... toţi pe trotuar 
trag de tine, te-ntreabă de unde eşti ? 

- Scuse me, boss . . . [Scuză-mă şefule. . .] 

Eu mai mult căscam gura pe la vitrine, mergând alene 
sub toropeala soarelui. 

- ... Massage ? ... Young lady?... [Masaj?... O femeie 
tânără?...] 

Prostituţia e interzisă, dar se practică pe ascuns (50-60 $ 
pentru o oră de... amor). 

în Bangkok, capitala Thailandei, există o stradă legală, 
numai cu prostituate. Comerţul sexului e-n floare acolo. Dar se 
fac şi escrocherii. Un tânăr (cică-i fapt real) s-a dus cu o 
prostituată la un hotel, unde tipa i-a pus prafuri în băuturi şi l-a 
adormit. S-a trezit dimineaţa într-o cadă cu apă şi gheaţă în 
baie, cu fire electrice pe corp, iar în faţa lui pe un perete 
mâzgălit: „Cheamă salvarea!”. Ce se-ntâmplase? (îi luaseră un 
rinichi...) Şi-n România la mare citisem cum nişte vagaboande 
i-au adormit pe doi nemţi şi i-au furat. 

★ 

Plaja Kuta are o lungime de 5 km şi e vestită în lume. 

★ 

Văd monumentul dedicat bombardamentului din 12 
octombrie 2002, când o maşină încărcată cu exploziv a parcat 
lângă un bar plin de occidentali, „Sari Club”, şi-a explodat. 

{în aeroportul din Hong Kong, unde aşteptam avionul 
spre Jakarta, un American mă sfătuise să evit plaja Kuta... 
nesigură...} 

Altă bombă mai mică s-a deturnat în 2004 la Cafe 
Mentega- J imbaran. . . 



★ 

Sorb o bere în restaurantul Sidoi (1 $). 

Când îţi mulţumesc, parcă fac rugăciuni localnicii. 

Atmosferă mieroasă 

Agenţia de Voiaj Wirosana îmi desemnează un şofer cu 
maşina sa, pe care-1 închiriez 12 ore pe zi, pentru suma de 
350.000 Rp (~39 $). Dacă depăşesc timpul mai plătesc 35.000 
Rp/h (~ 4$). 

Deci pot cotrobăi insula Bali (5.581 km 2 şi 2,9 milioane 
locuitori) în lung şi-n lat. 

David îmi indică zilnic ce obiective să vizitez. 

★ 

Schimb 160 $ la rata 1 $ = 9.150 Rp. Dar bancnotele cu 
seria CB mi le refuză (cică-s vechi), altă bancnotă era puţin 
cam ruptă, şi una respinsă de maşină. 

La Banca Danamon din Denpasar funcţionarele în 
costume verzi ori portocalii. Mi se opreşte comision 0,9%. 

★ 

Şoferul Katut mi-atrage atenţia să pun centura: Problem 
Police\ exclamă. 

Nu prea ştie engleză, dar ne-nţelegem. 

Muzică balineză la radio. 

(Limba din Bali e diferită de cea din Java şi alte insule, 
dar toţi vorbesc Indoneziana Bahasa). 

Culturi animiste 

Multe statui de elefanţi. 

Cartierul Sanur. 

Atâta verdeaţă înjur... de parc-am trece prin junglă. 

Fru-mooos. . . superb. . . Atmosferă mieroasă de orient. . . 

Galerii cu artă hindusă. 

Instalat comod în taxi, admir peisajul. 

O aromă în aer - parcă mă lăsam fennecat. . . 

Atâtea statui de piatră de-a lungul străzii, iar în temple 
sunt îmbrăcate în pânzeturi (numite poleng ). Hinduismul 
balinez e amestecat aici cu credinţele locale, aşadar deviat de la 
cel indian. 

Foarte religioşi, se roagă în fiecare dimineaţă la Sanga. 

Şoferul mai rupe fraze simple, scurte pe englezeşte. 

Conform tradiţiei femeile sunt obediente bărbaţilor. 

Unii şi unele fac turism pentru sex (în baruri de noapte 
se-ntâlnesc; prin case de toleranţă e mai riscant). 

★ 

Conform credinţelor hindusă şi buddhistă există o lege 
şi ordine cosmică ( dharma ) care se aplică tuturor. 

★ 

Mă luau şi duceau de la un aeroport la altul, cunoscuţii 
mei, ca pe-un bagaj . 

Călător internaţional sau ,globtrekker’ (aşa mă 
„califica” poetul Eugen Evu în a sa provincie Cor vină”). 

Aştern cât mai repede pe hârtie, în timpul vizitei sau 
imediat după, ca să nu uit. Să prind impresiile cât sunt 
proaspete, calde, să nu pierd detaliile. 

La bătrâneţe, care se-apropie pe neprins de veste, să le 
recitesc în toiag şi-adus de şale: ia iute, domne, cât am străbătut 
eu... 

★ 

în orăşelul Borang, între 8:30-10:30 dimineaţa când e 
puţină răcoare, un spectacol de Dans înlănţuit, 50.000 Rp 
(~5,5 $). Broşuri în 12 limbi. în mitologia locală Borang este 
un animal ce reprezintă binele, iar Rangda un monstru ce 
reprezintă răul. 

Dansul exotic întruchipează eterna lor luptă, niciodată 
tenninată. 

99% spectatori străini în amfiteatru, fotografiau, unii 
atât de tatuaţi de parcă erau guşteri sau leoparzi, alţii cu chelii 
roşii. 

încep prin bătăi de tobe, gonguri, dansatorii legaţi la 
cap cu eşarfe roşii. Desculţi toţi. 




Dansuri înlănţuite pe Insula Bali 



Amintindu-mi de Hawaii: coroniţe de flori galbene-n 
păr, marame, salbe la gât, fuste verzi, brâuri aurii... mai mult 
din mâini, palme, degete mişcând. . . 

Răul şi Binele vor convieţui ca-n paradoxism contradicţiile. . . 

Niciodată Răul nu va fi învins, fiindcă fără unul, celălalt 
nu ar putea supravieţui. 

Pe scenă bărbaţi negricioşi cu flori la ambele urechi. 

întreb o familie din faţa mea, de oameni graşi, mari, şi 
albi: ce limbă vorbesc ? 

Balinezii cred în culturile animiste (duhuri / spirite ale 
plantelor, animalelor). 

Leul, reprezentând spiritul pădurii, transformat în 
zeitate protectoare, luptă împotriva vrăjitoarei Rangda. (Posibil 



65 




Florentin SMARANDACHE 



ca acesta să fie inspirat din dansul leului pentru îndepărtarea 
spiritelor rele jucat în timpul Anului Nou Chinezesc.) 

★ 

Avem programul zilei pe ore, făcut de David, şi ne 
ţineam exact de orar. Robot uman am devenit şi mă bucur, simt 
că timpul nu trece degeaba. 

Pădurea maimuţelor 

Mergem nord, spre Ubud. Străzi înguste. 

Prin păduri trăiesc şerpi veninoşi, cu muşcături mortale. 
Ţi se-ncreţeşte pielea imaginându-i. . . 

Ular = şarpe, Taman = grădină, Taryan = dans. 

★ 

Ajungem la Pădurea Maimuţelor. 10.000 Rp ( — 1,1 $) 
intrarea. 




în Pădurea Maimuţelor 



Micuţe, prietenoase maimuţele pe cărare. 

Dau lăbuţa. Unele te trag de pantaloni - vor banane. 
Puiul o ţine pe maică-sa de coadă. Nu le e frică de oameni. Iau 
o banană şi o-ntind unei maimuţe, apoi o ascund, iar o arăt. 
Maimuţa scrâşneşte cu dinţii strânşi sărind la mine. Intervine 
paznicul parcului. . . să nu enervez animalele că muşcă. . . 

Aşa mă jucam la Bălceşti cu Felix, câinele meu alb ca o 

vulpe. 

Un panou în engleză, chineză, şi japoneză. 

Kera (indoneziană) şi Bojog (balineză) = maimuţă 
Un fruct sinkong place acestor maimuţe (denumirea lor 
latinească: macaca fascicularis). Bananele mici îs mai aromate 
şi gustoase decât cele mari. 

★ 

Pura (balineză) = templu. 

Mergem în Templul Dalem Agung. 




Florentin Smarandache la Templul Dalem Agung 



Lăsăm o donaţie, dar pentru a intra, îmbrăcăm fustanele 
verzi (numite sarung), legate c-un brâu galben. 

Hinduşii se roagă cu palmele deasupra capului. 

Văd maimuţe şi-n templu, se plimbă-n voie, se caţără pe 
monumente. 

Statuia lui Arjuna, cu arc şi săgeata, erou epic din 
„Mahabharata”, epopee indiană creată în sanscrită în anul 
200 î.C., structurată în 18 cânturi (totalizând peste 200 000 
versuri) despre războaiele dintre Kaurava şi Pandava (perioada 
vedică). 

Altă mare epopee indiană este „Ramayana” (primele 
secole î.C.), care povesteşte viaţa Regelui din Ayodhya 
(Rama), ce-1 încarnează pe Vishna (zeu din triada hindusă, 
alături de Brahma şi Siva, el reprezentând conservarea 
universului). 

★ 

Plăteam parcările peste tot [2 000-3 000 Rp (= 0,2-0, 3 

$)]• 

Pe drum văd fmna unei companii cu piese de 
automobile, Dynamo (uite... echipa Dinamo Bucureşti, rivala 
dintotdeauna a Universităţii mele Craiova). 

Peştera Elefanţilor 

Denumită Goa Gaj ah - în localitatea Gianyar. 

Râul Petanu (numit şi Râul Elefanţilor). 

în mod paradoxist, n-au existat elefanţi la Bali, ei au 
fost importaţi din Sumatra pentru parcuri zoologice. 

Statuia zeiţei buddhiste Hariti, protectoarea copiilor. 

Peştera este un loc de meditaţie începând din sec. 11. 

Elefanţii, când simt că li se apropie sfârşitul, se retrag în 
grote şi mor! 

Două piscine. 



68 





Exotica si cutremuratoarea Indonezie 




Rugăciune buddhistă în Peştera elefanţilor 



Sapta gangga = fântâni sacre unde te speli pe mâini şi 
pe faţă înainte de rugăciune. 




Autorul la fântânile Sacre pe Insula Bali 

(Repet şi eu ritualul după ghidul meu.) 

★ 

Această diversitate abundentă de culturi, tradiţii, porturi 
e nostimă. Creează curiozitate, interes, şi surprinde sufletul. 

★ 

Pe şosea stâlpii sunt îmbrăcaţi pentru ceremonia 
hindusă Galungan. Rămâi fascinat de mirajul balinez. 

Pancarte şi cărţi cu Che Guevara. 

★ 

Scriam seara, după vizite, concentrându-mă, 

destăinuindu-mă, însă deseori, epuizat, adormeam buştean. 

îmi iau notiţe mereu pe-un carneţel cu şine, pe care-1 ţin 
lejer în buzunar (şi-un pix mic). 

Sentimentele şi cunoştinţele acumulate trebuie 
destăinuite până nu se răcesc. 

Nici în vacanţă n-am vacanţă, trebuie să mă 
documentez, să citesc, să studiez. N-am timp (să-mi permit) să 
răsuflu. 

Doar în România mă relaxez, când mă-ntâlnesc cu 
prietenii. 



Templul Mamă (Besakih) 

Referitor la conferinţe: ăştia vor toţi aplicaţii în practică 
(am subliniat), fiindcă filozofări, teoretizări se pot face în orice 
domeniu - dar la ce folosesc? 

Mă americanizez din acest punct de vedere 
(pragmatizez), dar aşa-i mai nonnal. 

Plouă spre Muntele Batur. 

Păduri de bambus! (pentru mine ciudate). 

Vulcanul Kintamani. Cenuşă, gaze emanând. Intrarea 
pe maşină: 4.000 Rp (~0, 45 $). 

Cinez la restaurantul din vârf, care are o largă panoramă 
asupra caldeirei (depresiunii) vulcanului (aflat la 1.717 m 
altitudine) - îţi vine ameţeală să priveşti în jos. 

Autorul cu Vulcanul Kintamani în spate pe Muntele Batur 

50.000 Rp (~9,5 $) dar taxe... 21%. 

Localnicii folosesc o masă mare, pe care stau ciuci, şi 
deasupra o masă mică pe care se pun bucatele. 

★ 

Ceaţă. Serpentine pe munte spre Templul Mamă 
(Besakih), precum la Cotoşmanu în Vâlcea mea. 

Pura Besakih este construit pe Muntele Agung la 1 .000 
m altitudine. 

Simbol al trinităţii. 

Deseori au loc ceremonii aici. 

Ridicat la venirea hinduşilor, din India, Besakih devine 
centrul ritual al Regelui Gelgel în sec. 14, după cucerirea 
insulei Bali de către Regatul Majapahit. 

Următorii regi au adăugat noi construcţii. 

★ 

Flori şi un băţ aprins ( canang ) pentru noroc în religia 
hindusă. 

★ 

Un ghid care explica în franceză. 

M-am luat puţin după grup, s-ascult şi eu. 

15.000 Rp (—1,7 $) intrarea în templu, plus 5.000 Rp 
(—0,6 $) închiriatul unei umbrele (ploua mărunt continuu). 

Aici trebuie să plăteşti şi când rogi pe cineva să-ţi facă 
o poză cu aparatul tău. 

★ 

Când m-am întors de la templu, şoferul dormea, sforăia 
în cabină. 

★ 

Pe cărări de munte femei cu legături în cap (precum 
ţărăncile românce: mamare de la Goruneşti purta baniţa cu 
mâncare pentru oamenii care-i avea cu ziua la săpat). 

★ 

Japonezii au mari afaceri cu indonezienii. Observ 
motociclete şi maşini: Suzuki, Toyota, Honda, Mitsubishi 
grămadă. 

★ 

Trafic de droguri. Mulţi străini (în special australieni) 
umplu închisorile balineze. 

★ 

Vizitez grăbit, / mănânc grăbit, / citesc grăbit. / Nu-mi ajunge 
timpul - / nebunul asta. 

★ 

Discotecile sunt pline de viaţă noaptea, între 12 şi 4 în 
zori de zi. Double 6 (denumirea unei străzi cu multe discoteci). 
Mus rom este una renumită. 

★ 

Guvernul francez nu acceptă vânzarea de companii 
franceze. Analog guvernul polonez, etc. 

Sunt acestea semne de neglobalizare ? 

★ 

Soţia lui David vorbeşte, surprinzător, franceza. A 
lucrat la un centru cultural francez din Indonezia. 

23.05.2006 

Broaştele ţestoase indoneziene 

Purtam la mine permanent celularul lui David şi adresa 
- în caz că mă pierd pe insulă. 

★ 

Vânzătorii, disperaţi să câştige un ban, deveneau 
enervant de insistenţi. Ca-n India şi China, unde-s populaţii 
multe şi comerţ mare. 

- Hai, cumpără de la mine, n-am vândut nimic astăzi. Iţi 
dau mai ieftin. . . 

Te roagă. . . Parcă ţi-era milă de dânşii. . . 

La tocmeală preţul lor îl împărţeai la doi, şi mai adăugai 
vreo 10%. 

Planificasem în jur de 100 $ pe zi să cheltuiesc. Mai 
aveam şi cărţile de credit americane valabile în oraşele mari, 
dar numai în caz de urgenţă. 

1 1 benzină = 4.500 Rp (-0,50 $) [s-a dublat intr-un an]. 

Case joase. 

Un hotel, Four Seasons, cu peste 100 $ pe noapte, unde 
poposesc turişti japonezi bogaţi. Galeria Nugras. 

★ 

Azi politica e leader în societate. 

Dacă te manifeşti de stânga, te-njură cei de dreapta, 
dacă ai simpatii de dreapta, te-njură cei de stânga, iar dacă te 
situezi la mijloc (centru) ca mine, te-njură şi-unii şi-alţii! 

★ 

Ai bani, e frumos oriunde; n-ai bani, e urât. 



★ 

De la Tanjung Benoa cu şalupa, 20 minute, la Deluang 
Sari, pe Insula Broaştelor Ţestoase, 30 $. 

Autorul pe şalupă la Tanjung Benoa 



Aruncam pâine la peşti coloraţi şi zebraţi. Fundul bărcii 
avea geam, se vedeau coralii la 1-2 m adâncime, mai şterşi 
decât cei din Australia de lângă Caims. 

Crescătorie de broaşte ţestoase, vreo 40 în trei bazine 
alăturate. 

Cea mai groasă şi mare, în vârstă de 50 ani, cântăreşte 
70 kg, şi are 1 m lungime de la cap la coadă, numai carapacea 
80 cm. Vândută costă 60-70 mii dolari. 

Face parte dintr-un proiect al guvernului. Când puii se 
măresc, li se dă drumul în ocean. 

Broaştele ţestoase erau aduse drept cadouri pentru 
familiile regale în vremuri precoloniale. Fuseseră folosite şi ca 
mediatori sociali în relaţiile sociale, dar şi sacrificate zeilor în 

ritualuri. Doar 2 - 10% dintre ouăle lor supravieţuiesc. Fiind pe 
cale de dispariţie, broaştele ţestoase sunt protejate de lege 
(păstrarea sistemului ecologic). 




Pe Insula broaştelor ţestoase 



M-aşteptam ca toată insula să fie numai broaşte, aşa 
cum vizionasem pe Canalul Discovery cândva. 

Un piton de 2 m mi-1 pune îngrijitorul de gât... rece 
se-ncolăceşte tare de mână, şi mă strânge cu nişte muşchi ca 
ventuzele, de trag doi inşi de el ca să-l descleşteze. 

Un pelican. 

Cu capu-n jos un liliac, parcă-i spânzurat de picioare. 

Arici. Iguana. Dragonul Komodo. Vulturul de mare. O 
maimuţă legată cu lanţul de copac. 

La plecare am lăsat ceva donaţie pentru animale. 

★ 

Unii schiau pe apă. Alţii zburau cu aeroplane, traşi c-un 
cablu de bărci cu motor, şi pe urmă paraşutau. 

Mi-era frică să nu explodeze vreo bombă zilele astea... 
am evitat cluburile de noapte, fiindcă fuseseră ţinta atacurilor 
anterioare. 




Autorul, cu un piton 




Autorul cu o pasăre exotică numită „ tucan ”, pe braţ 

Florentin Smarandache ţinând pe degete un liliac 



★ 

Balinezii folosesc un alfabet diferit. De exemplu „Bali” 
se grafiază aşa: 

COjh 

Minuni = a bea; Mau = a vrea. 

★ 

Industria turismului: face tot ce poate pentru atragerea 
vizitatorilor. 

Prostituţie în Kuta, droguri în Seminyak. 

★ 

Fiinţa umană s-a adaptat şi identificat mediului 
înconjurător (ecologic). 

★ 

Omul înţelept gândeşte invers (împotriva curentului). 

★ 

Mai multe feluri de masaje se practică pe insulă: 

- reflexologie, privind zonele de reglare la nivelul 
tălpilor, picioarelor care-s în legătură cu anumite organe; 

- aromoterapie, folosind uleiuri aromate, pentru 
relaxare. 

★ 

Singa Padu cu un templu. 

Centrul de Artă Suryak. 

★ 



Muzeul Renascentist Blanco 




cuprinde opera lui 
Don Antonio Blanco, 
şi este situat în 
Campuan, Ubud (pe 
insula Bali). Don 
Antonio Blanco s-a 
născut la 15 
septembrie 1911 în 
Manila (Insulele 
Filipine), originar 
fiind din Catalonia 
(Spania). Termină 
studiile la Academia 
Naţională de Artă din 
New York, iar în 
1952 se stabileşte în 
Bali. 

Regele din 
Ubud îi dăruieşte 
două hectare de pământ, unde-şi construieşte casă, muzeu, 
studiou, galerie. 

Se căsătoreşte cu Ni Ronji, balerină renumită din Bali, 
cu care face trei fete (Tjempaka, Orchid, Maha Devi) şi un 
băiat, Mario, născut în 1962, ce devine şi el pictor. 

De trei ori bate gongul pentru fiecare vizitator. Papagali 
la intrare. 

Grădina include un arbore Banian gros, bătrân de 50 de 
ani, şi-o pagodă (templu hindus în formă piramidală) cu 12 
niveluri (acoperişuri, de fapt). 

Galeria de artă are multe tablouri cu rame din lemn, 
aparent trunchiuri neîngrijite, dar foarte artistice. 

Multe nuduri. Picturi nebuloase. Obsedat de sex, de 
corpul femeii. 

Sânii ca nişte butelcuţe de lapte. (Un tablou cu ţigări 
naturale lipite). 

Schiţe. 

Maestro şi-a făcut singur muzeu şi expoziţie, n-a mai 
aşteptat de la alţii. Intrarea este ca-ntr-un palat. 

Curatoarea ne-a prins o floare în păr la toţi admiratorii 
din galerie. 

în locul sexului femeii e desenat un fluture. Sâni goi. 

Există şi-o cameră erotică... femeia masturbându-se cu 
degetul... ori cadânele masturbându-se în harem cu lumânări 
fiindcă sultanul se dedica numai câtorva favorite sau noilor fete 
aduse, neglijând pe celelalte. 

Totul artistic: clădire, grădină, pavilioane. în aşa peisaj 
de basm, înconjurat de-atâtea flori tropicale, parcuri şi păsări 
ciripind, climă caldă. . .n-ai altceva de făcut decât să pictezi. E o 
frumuseţe. 

Mi-ar fi plăcut să trăiesc la tropice. 

Mai are şi poante, de pildă: câte sticle sunt în tablou (şi 
pe rame) desenate ? 

Studioul său tot la parter. 

La etajul doi o terasă, plus statui proiectate de Don 
Antonio Blanco. Artistul a primit titlul de nobleţe „Don” 
[precum în engleză „Sir”] de la Regele Spaniol Juan Carlos. A 
trăit 88 de ani. 

Cum să atingi Nirvana? 



Sfaturi paradoxiste pentru călători (din Ghidul Natural 
pentru Bali): 

- cea mai bună parte a călătoriei are loc când lucrurile 
nu se desfăşoară precum fuseseră planificate; 

- ia-o la stânga când cineva te sfătuieşte s-o iei la 
dreapta; 

- preferă străzile mici, în locul celor mari; 

- vorbeşte despre viaţă cu sătenii care înţeleg foarte 
puţin limba ta; 

- vizitează cât de puţin poţi, în cât de mult timp! 

★ 

Cum să atingi Nirvana? 

Să te uiţi pe tine însuţi, şi să-ţi înfrânezi toate poftele şi 
dorinţele. 

„Urmează fluturele sau omul bătrân cu un zâmbet”, 
grăieşte o butadă locală. 

★ 

Insulele Java şi Bali sunt despărţite printr-o strâmtoare 
de numai 2 km lungime. 

★ 

Cercetările arheologice au descoperit urme ale 
aşezărilor umane în Bali, de-acum 2.000 ani. Emigranţii 
austronezieni din sudul Chinei au poposit în arhipelagul 
indonezian acum 4.000 de ani. 

Cultivarea orezului s-a introdus în jurul anului 600 î.C., 
odată cu adoptarea vietnameză de bronz Dong Son. 

Religia hindusă a fost adusă de negustorii indieni acum 
2.000 de ani. 

★ 



Adolescenţii poartă tricouri cu slogane precum „anti- 
capitalism”, „anti-militarism”, şi se frezează în stil punk (părul 
vopsit în multe culori, ori tunşi lateral şi lăsat creastă în vârf). 

★ 

Rata divorţurilor e foarte mică (sub 5%), spre deosebire 
de Occident unde procentul depăşeşte 50%. Femeile balineze 
îndură cât pot spre a menţine căsătoria. Cele care nu pot naşte 
sunt tratate drept co-neveste deoarece un bărbat poate să aibă 
mai multe soţii (iar la sate 10% dintre bărbaţi sunt poligami). 

★ 

Auzi şi-n Bali muezin-ul chemând musulmanii la 
rugăciune, deoarece există o comunitate redusă, islamică, 
formată din imigranţi sosiţi de pe celelalte insule pentru a lucra 
în biznisuri legate de turism. 

★ 

Dansuri locale: wayang wong, baris gede, kecak, 
barong, legong, şi cel mai popular joged. 

★ 

Pescarii în nordul balinez sunt printre cei mai săraci. 

Au crescătorii de raci, scoici (pentru perle) şi culeg 
corali. Unii pescuiesc cu cianidă - în loc de năvoade. 

Alţii s-au specializat în prinderea peştilor ornamentali 
(pentru acvarii). 

Coralii sunt formaţi din mii de polipi, animale 
gelatinoase, care extrag calciul din apa mării şi construiesc 
schelete calcaroase. Acestea adăpostesc algele Zooxanthellae, 
care produc oxigen şi mâncare pentru polipi (algele şi polipii 
trăiesc în simbioză). 

Recifele de corali devin şi creşe pentru peşti şi alte 
specii marine. Efectul de seră, care afectează planeta, şi 
poluarea apelor, au dus la deteriorarea coloniilor de corali. 

★ 

M-am întors seara acasă la David. 

Am trecut pe lângă Monumentul Independenţei. 
Ultimul rege al insulei Bali, înaintea unirii cu Indonezia, a fost 
Ngurah Rai. 



★ 

întinse câmpuri de orezării, separate prin canale de apă 
în parcele mici. Am bătut insula asta de la un cap la altul. 




Acasă la David, soţia şi fiica lor cea mare, în Denpasar 



★ 

Templul Tanah Lot, cu-o piaţă în faţă. Biletul de 
intrare: 15.000 Rp (-1,66 $). Şarpele este considerat sfânt, 

reprezentat şi-n motive artistice. 

★ 

Gust suc de tamarind. Nucile de cocos grămadă pe jos, 
ca dovlecii la noi. 

★ 

Lemn pietrificat. 

Tatuajele costă între 10 şi 25 $. 

Wanita = femeie; Pria = bărbat 
★ 

Seara am oprit la Plaja Jimbaran. 

Baie. Masaj pe nisip. 

Societatea balineză 

în filozofia hindusă, din varianta balineză, pacea şi 
libertatea se obţin printr-o armonie triplă (Tri Hita Karana ): 

- dumnezeul a creat natura şi conţinutul ei; 

- natura oferă hrană şi tot ce-i necesar pentru fiinţele 

umane; 

- fiinţele umane au obligaţia să întreţină natura, să 
construiască temple, să ţină ceremonii. 

★ 

Precum în India, societatea balineză se-mparte în 
unnătoarele caste: 

- brahmană, descendenţi din Danghyang, Nirartha şi 
Astopaka 

- ksatria, descendenţi din foşti regi; 

- waisak, descendenţi din rude ale conducătorilor şi din 
negustori; 

- sudra, descendenţi din muncitori, ţărani. 

Primele trei caste mai sunt denumite şi triwangsa 
(trinitate de caste), iar ultima, jaba (intruşi, pleavă). 

Căsătoriile inter-caste nu-s apreciate de rudele 
partenerului castei mai înalte, şi pot crea probleme. 

Fetele la căsătorie cer sfatul părinţilor. 

Similar opoziţiei Yin şi Yang din filozofia chineză, 
există şi-n filozofia balineză: pradana (pentru feminin) şi 
purusa (pentru masculin). 

Dar purusa domină societatea în Bali. Proprietatea se 
transmite pe linie patriarhală, iar dacă în familie nu există fii, 
moştenirea o primeşte soţul uneia dintre fiice. 

★ 

Un pictor contemporan renumit este Ida Bagus Made. 

24.05.2006 



83 





Florentin SMARANDACHE 



Spectacol ciudat 

în aeroportul din Denpasar patru marionete din epopeile 
Mahabharata şi Ramayana. 

★ 

Artă rattan: mese, scaune din împletituri de plante, 
pomi. Un fel de artizanat. 

Sau din vegetale numite enceng, kondok. 

★ 

Limba şi literele balineze derivă din sanscrită. 

★ 

Compania aeriană Garuda mă duce înapoi pe insula 
Java, în oraşul Yogyakarta, care-i un sultanat autonom. 

lh, 511.000 Rp (~57 $). 

★ 

Pe lângă Anul Creştin 2006 avem şi Anul Musulman 
1427 H, şi Anul Chinezesc 2557. 

Deci fiecare sărbătoreşte din punctul de vedere al 
credinţei sale religioase. 

Musulmanii se duc în pelerinaj la Mecca. 

Anul Nou Chinezesc este sărbătorit după solstiţiul de 
iarnă în ziua celei de-a doua luni pline. 

în timpul preşedinţiei lui Suharto în Indonezia cultura 
minorităţii chineze a suferit restricţii. Astăzi e revitalizată. 

Tradiţiile chineze includ: arte marţiale, dansul 

Barongsai, muzica în genul Kecapi, costume, etc. 

★ 

Un pictor contemporan care îmbină eclectic exoticul 
indonezian cu experimentalismul postmodern: Ştefan Buana (n. 
1971), dând naştere unor hibride surprinzătoare. 

★ 

Spectacolul Debus din localitatea Bantem - imaginile 
sunt ciudate, oribile: 

- înfigerea de ace lungi de metal în propriul corp; 

- mersul cu tălpile desculţe pe cărbuni aprinşi, roşii; 

- culcarea pe pături de cuie ascuţite; 

- acceptarea de a ţi se lovi corpul cu ciocane. 

Conform unor convingeri orientale, suferinţa este 

binefăcătoare, întăreşte corpul şi spiritul. 

★ 

Băuturi medicinale, preparate din sânge de cobră, pot 
vindeca în mod natural malaria, lepra, astma, reumatismul, 
diabetul, bolile de piele, de inimă, tensiunea arterială printr-un 
tratament de 3-6 săptămâni. 

In Java trăiesc cobra albă şi cobra regală, iar în 
Kalimantan cobra cafenie. 

Cobrele sunt decapitate, sângele scurs intr-un vas, unde 
se mai adaugă fierea reptilei, suc de citrice, miere, rădăcini 
subterane de plante, şi vin din fructe. Aceasta este băutura 
orientală miraculoasă. 

Corpul şarpelui se mănâncă - are gust de găină (!) 

Negustorii de şerpi au o „piatră magică” şi o aşază pe 
muşcătura de la reptilă, vindecându-se (probabil că piatra 
absoarbe veninul, ori provoacă secretarea de anti-venin). 
Musulmanii care duc o viaţă pură sunt imuni la otrăvuri - 
afirmă mitologia islamică. 

★ 

Am cumpărat o carte tipărită în India, „Terapii 
alternative”, de James Dallas Jardine, 2003. Spicuiesc din ea: 

- factorii mentali şi emoţionali contribuie la succesul 

bolilor; 

- fă pace cu tine însuţi; 

- schimbă-ţi atitudinea; 

- ai răbdare; 

- mintea poate vindeca trupul; 

- lecuirea prin râs; 

- autosugestia: insuflarea de afirmaţii pozitive despre 
sine, în mod repetat, până ele sunt însămânţate în 
subconştientul tău ori în mintea cauzală [în timp de şase 

săptămâni obţii rezultate]; schimbarea gândurilor, atitudinilor, 
situaţiilor, sentimentelor, acţiunilor, iubirilor, vizualizărilor în 
scopul înhămării minţii tale, spre realizarea ţelului propus; 

- metoda antroposofică (Steiner): bazată pe minte, 
emoţii, fizic, spirit; corpul este împărţit în „poli” ce constau din 
funcţii ritmice, metabolice, şi cefalice, vindecare cu ierburi; 

- kinesiologia aplicată; 

- terapie Aura Soma: balansarea energiei corpului, 
folosind culorile, terapie vizuală; 

- terapie auriculară: examinarea urechii, dacă-s semne 
de pete, defecte, şi-apoi tratarea prin laser, ace, vibratoare, 
adezive, ierburi duce la însănătoşirea celorlalte organe; 

- respiraţia: regulată, adâncă; se pot face exerciţii de 

yoga; 

- analizarea limbii (ca în China) pentru aflarea bolilor în 

corp; 

- chiropractica: pentru oase. 

- terapia cu cristal: foloseşte densitatea sarcinilor 
electrice; 

- măsurarea cantităţii de apă în corp (fiindcă apa este 
acid şi bază, deci solvent universal); 

- abţinerea de la mâncare pentru a elimina toxinele 
(resturi metabolice, lăsate de bacterii, viruşi); 

- în medicina chineză veche bolile se împărţeau în cinci 
categorii, după provenienţa lor: de la pământ, foc, lemn, metal, 
apă; de exemplu febra era considerată o boală de foc; 

- atingerea stării Theta, când activitatea creierului este 
între activă şi dormindă (în filozofia Zen); trebuie oprită 
mintea, încărcată de problemele zilnice, şi-atunci apare 
conştiinţa artistului; 

- analiza părului pentru a detecta debalansări minerale, 
care-nseamnă boală; 

- observarea corpului, mişcărilor, vocii, privirii; 

- iridologie = studierea tehnică a irisului şi retinei 
ochiului pentru depistarea unor neregularităţi în corp; 

- terapie în apă, terapie cu căldură; 

- animalele domestice ca elemente de terapeutică pentru 
bătrânii singuri; 

- cura de vitamine; 

- masajul feţei, al palmelor (pentru relaxare); 

- psihodrama (terapia prin teatru); 

- sauna; 

- auto -motivare; 

- thalassoterapie: folosind elementele mării (ozon, sare, 

apă); 

- homeoterapie (fondată de Dr. Samuil Hahnemann): 
derivată din energia ierburilor, florilor, mineralelor, organelor 
de animale, scoarţei de copac; 

- se folosesc şi bacterii, viruşi, ciuperci, paraziţi, dar 
morţi ori inactivi pentru a stimula corpul să lupte împotriva 
infecţiilor (precum vaccinurile). 

Spre Salatiga 

M-a aşteptat, la aeroportul din Yogakarta, Profesorul 
Peter Handoko, de la Universitatea Satya Wacana Christian din 
Salatiga, oraş la 2 'A h depărtare. Peter predă cursuri de 
inginerie. 

Silahkan = Vă rog; Selamat jalan = La revedere! 

Si apa nama saudara? = Cum te cheamă? 

★ 

Vulcanul Merapi tocmai erupe. Ceaţă şi fum la 35 - 40 
km. Satele, până-n 10-15 km de munte, au fost evacuate. Se 
poate urca până în satul Klaten, de unde se vede Merapi 
fumegând. 

Api = foc, 

★ 

„Cercul de foc” al Pacificului trece prin Indonezia, 
unde-s fonnaţi peste 129 vulcani activi: Merapi a mai erupt în 
1944, arzând de vii 60 de oameni, şi în 1930. Vulcanii au adus, 
paradoxal, şi fertilitatea terenului agricol şi depozite minerale. 
Cel mai mare, Krakatoa, aflat între Sumatra şi Java, în 
Strâmtoarea Sunda, a explodat în 1883, fumul său ajungând 
până în Europa. Iar vulcanul din Muntele Aging (Bali) a 
explodat în 1963. 

Animalele presimt mai bine ca omul catastrofele 
naturale, le poţi observa când se agită şi caută refugiu. 

Aerul se încarcă de electricitate, gaze toxice, cenuşa la 
izbucnire, vulcanul ţâşnind ca un puroi al pământului, sau 
balon ce se sparge. Energia imensă, încorsetată înăuntru, 
răbufneşte la suprafaţă. 

Krakatoa, în 1883, a fost puternic la 13.000 de bombe 
atomice. S-a auzit în Australia şi Africa. 65 de aşezări umane 
au fost afectate, omorând 36.000 de oameni (2 km de insulă au 
dispărut). 

(Alţi vulcani măresc ori creează insule.) 

Doar două zile a durat erupţia, iar în 1927 a reizbucnit. 

★ 

Peter îl ştie pe Hagi [pronunţă Haghi Gheorghi]. 

Discutăm noi: uite, mai de grabă ne făceam fotbalişti 
sau actori, câştigam mai mult. Ca profesori doar supravieţuim. 

Peter a predat în Thailanda, la Institutul Asiatic de 
Tehnologie din Bangkok. A-ntâlnit acolo şi un profesor bulgar. 

îmi dă de-nţeles c-aş putea încerca. 

★ 

Trei fuse orare în Indonezia. 

★ 

Musonul bate şase luni dinspre ocean spre continent 
(vara), şi şase luni invers (iarna). 

★ 

Greu de condus maşina pe străzi înguste şi mai ales în 
depăşiri când trebuie să pătrunzi pe banda din sens contrar. 

Jalan = stradă. 

Salatiga este un orăşel mic în zona muntoasă. 

Fabrica de textile Damatex. 

Şarete cu două roţi şi cal (numite dokar ). 

M-au cazat temporar la Casa de Oaspeţi a Universităţii 
( Wisma Tamu Uksw). 

★ 

Deşi aproape de Ecuator, Indonezia are zone înalte (de 
pildă Muntele Jaya Wijaya, din Insula Papua) acoperite cu 
zăpadă. 

★ 

Dr. Suryasatrya Trihandaru, profesor de fizică şi 
matematici aplicate, care şi-a luat masteratul în Germania şi 
doctoratul la Institutul de Tehnologie din Bandung, şi Peter 
Handoko, mă invită la un restaurant cu mâncare tradiţională. 




De la stânga la dreapta: dr. Peter Handoko, 
autorul, dr. Surya Trihandaru, şi Vie Christianto 

Apoi îmi prezintă campusul care are şi-un laborator de 
nano tehnologie. 

★ 

Mutat la Quality Hotel Wahid, cel mai înalt din oraş, 
etajul 6, camera 601. 

★ 

Cele mai populare sporturi în Indonezia: fotbalul şi 
badminton (joc precum tenisul, cu rachete uşoare, păstrând 
numele moşiei Ducelui de Beaufort). 

★ 

Festivităţi tradiţionale: 

- Pasola, în Sumba, estul Nusatenggarei, cu lupte 
cavalereşti (suliţe, săbii) pe cai; 

- întreceri de bărci (în formă de dragon) în Pontianak, 

vestul Kalimantanului, 
când razele soarelui cad 
perpendicular; 

Nyale, în 

Lombok. 

25.05.2006 

Excursie montană. 
Vulcanul Merapi 

Am colaborat cu 
mulţi creştini în 
Indonezia, care este ţară 
musulmană. 

Cu Prof. Asye la 
Vulcanul Merapi 

La televizor programe diverse din Australia, Franţa, 
BBC News, pe lângă cele indoneziene. 

★ 

Cu Surya şi năbădăiosul fiu al său, plus Asye ne 
încumetăm să urcăm spre Vulcanul Merapi. 

închiriem un microbuz cu şofer a [300.000 Rp (~33 $) 
pentru 6 ore]. Drum de munte cu multe cotituri. Surya şi-a luat 
binoclul. Ca pasiune el predă şi astronomia (pe lângă fizică). 

Fermieri cu pălării vietnameze-n cap, lucrau aplecaţi 
pe răzoare. 

Facem un popas lângă dugheana unui ţăran care vinde 
limonade. Cumpăr o nucă de cocos, 3.000 Rp (—0,3 $), verde şi 
grea ca un pietroi că dacă-i dai unuia cu ea-n cap, îi spargi 
capu’ de-1 bagi în spital. Pe-asta o crapi numai cu ciocanul. 

Bem sucul dulceag. 

Ajungem la o platformă amenajată turistic, de-acolo nu 
mai putem să ne-apropiem de vulcanul care fumegă ca o ţigară 
în scrum. 

Intrăm într-o cârciumă unde gust ţapi arak (alcool 
preparat din orez umed sau din kasava fermentate). 

Pe porumbul copt se pune, în loc de sare ca-n România, 
un sos picant. 

La întoarcere am oprit la Templul Buddhist Vihara 
Bhakti Suci, cu un iz strident îmbătător de mirodenii. 

★ 

Am constatat surprins că răzoarele cultivate erau 
acoperite cu folii de plastic, prin care treceau doar tulpinile 
plantelor. Ingenios: contra evaporării rapide a apei la tropice şi 
contra buruienilor (care se sufocă). 

★ 

După trecerea pădurii de bambus, având multe specii de 
arbori, ajungem la Mănăstirea Catolică Godonov, cu 32 de 
călugăriţe. Discutăm cu stareţa, care-mi dezvăluie c-a servit şi 
o călugăriţă româncă aici, dar s-a retras în România fiind 
bolnavă de cancer şi a decedat. 





Florentin SMARANDACHE 



Templul buddhist Vihara Bhakti Suci 




Cu o călugăriţă la Mănăstirea Catolică Godonov 

Există încă o catedrală catolică, Larantuka, cu 30 de 
călugări, în insula Flores. 

Surya ne ospătează în casa lui, de pe strada Sumbawa, 
nr. 173, din Salatiga, pe care a cumpărat-o cu numai 7.000 €. 

Pe mine mă pasionează fructele tropicale, deşănţat ca 
un copil mic. Frambosen este o plantă cu boboci roşii ca de 
trandafir; se mănâncă frunzele, au gust acrişor. 

Honna Arini Pahusip, soţia lui, şefă la catedra de 
matematică a Universităţii Satya Wacana Christian, fierbe ceai 
dintr-un fruct roşu, tăiat bucăţele, şi uscat: mahkotadewa. 

Salak = fruct; Doktor = doctor; Sains = ştiinţă; 
[neologismele intră în limba indoneziană prin pronunţia lor în 
limba originară: 

Science (engl) = [,va/an.s] (pronunţi a) = sains (indoneziană)]. 

★ 



Orez la orice masă. 




La Mănăstirea Catolică Godonov 
★ 

în nordul insulei Sumatra se consumă la ocazii speciale, 
câinii, pisici, şi şerpi. Poftă bună! 

★ 

Servim prânzul în Salatiga, la restaurantul culinar 
tradiţional Elang Sari [Vulturul Esenţial]. 

★ 

La televizor un canal numai de Super Fotbal. Faze de 
goluri la nebunie! 

Mă-ntrebam cum s-ar evita în meciuri departajarea 
echipelor fără a se recurge la loviturile de la 11 m (după 
prelungiri)? 

a) Ce-ar fi să se introducă două sau mai multe mingi în 
joc în acelaşi timp ? Şi care echipă a băgat primul gol e 
câştigătoare. 

b) Ori să se mai adauge o pereche de porţi, fie lateral, 
fie una lângă alta? Ori, să se mărească porţile pentru a fi mai 
uşor să marchezi goluri ? 

c) Ori variantele anterioare combinate? 

★ 

Cele mai mari insule indoneziene sunt: Sumatra, Java, 
Kalimantan, Sulawesi, Irian. 

Conferinţe de logică şi fizică cuantică 

Pe 24 şi 26 mai 2006 am repetat prezentările din 
Malang despre Logica Neutrosofică, şi Teoria Dezert- 
Smarandache, la Universitatea Kristen Satya Wacana din 
Salatiga. 

în jur de 40 de inşi. Sala plină. Mulţi studenţi de la 
electronică folosind logica fuzzy. 

Sosise între timp şi Vie Christianto din Jakarta, prilej de 
schimbare a multor opinii în fizica cuantică. 

Participanţi la seminarul ştiinţific din Salatiga 




Studenţi de la Universitatea din Salatiga 
Dintre profesori: Dr. Matias Hwb (cu studii la 
Universitatea din Texas la Austin), Wahya (economist, care m- 

a topit cu întrebările), Theo van Beusekom (inginer olandez, 
căsătorit cu o femeie de culoare din fosta colonie Surinam), Dr. 
Harsono (matematician ; din cauză că participase la adunările 
unui grup de stânga a fost închis politic, fără proces, 13 ani 
(1965-1978) pe insula Bura, sub preşedintele indonezian 
Suharto; este eliberat la solicitarea lui van Beusekom care 
căuta personal calificat pentru predarea la universitate). 

Dr. Harsono mi-a destăinuit că nu era permisă nici o 
carte în celulă, nici măcar Biblia sau Coranul. 

în prezent Partidul Comunist este interzis în Indonezia, 
dar Partidul Socialist fiinţează. 

Fratele lui Theo, Dr. C. F. Frits van Beusekom, 
botanist, cercetător ştiinţific, foloseşte etichete în clasificarea 
plantelor, iar Theo îmi zice că logica neutrosofică i-ar putea fi 
folositoare în combinaţia etichetelor cu caracteristici 
contradictorii. 

★ 

îmbrăcasem cămaşa cadrilată indoneziană (alta curată 
nu mai aveam - murdărisem toate hainele), maronie, şi 
audienţa s-a exprimat că arăt a... indonezian (în China arătasem 
a chinez!... dacă am faţa rotundă, părul negru... sunt oriental). 

★ 

Recepţionerele din hotel... în rochii grena cu dungi de 
reptile... şi forme unduioase arată ca nişte şerpoaice. 

★ 

Victor Christianto a continuat cu o prezentare în fizică 
despre cuantizarea celestă şi ecuaţia lui Schrodinger, cu 
implicaţii în astrofizică. 

Cuantificare înseamnă reprezentarea unei cantităţi 
continue printr-o mulţime de valori discrete. Este o simplificare 
(ori schematizare) de la continuu la discret, de la infinit la finit. 
Se foloseşte în electronică şi calcule. Cu ajutorai cuantizării se 
pot prezice/descoperi noi obiecte din univers, în special 

exoplanete şi noi efecte (de pildă Efectul Aharonov), plus 
legături cu superfluiditatea (vezi Volovik, Zurek- 1995). 

Cuantizarea planckiană este extinsă la nivel cosmic. 

Mecanica cuantică a lui Bohr s-a proiectat la nivelul 
sistemului solar, iar legea lui Titius-Bode a implicat 
cuantizarea solară. Studiind 250 de galaxii spiralice, Tifft 
Guthrie et. al. au verificat cuantizarea velocităţii. 




Cercetătorul V Christianto, co-autor al cărţii 
„ Multi-valued Logic, Neutrosophy, 
and Schrodinger Equation ” 



Sakkarov şi Hofer au emis ipoteza că toate structurile 
din univers au origine cuantică. 

Datorită teoremei lui Ehrenfest şi a principiilor 
topologice ale lui Kieln se crede că este posibil să se extindă 
legile microuniversului la scara macrouniversului. 

Misiunea (imposibilă!... glumeşte Vie) a cuantizării 
este unificarea, precum în teoria multi-spaţiilor înzestrate cu 
multi-structuri (Smarandache, 1995 - mă citează Vie). 

Agnese şi Festa au propus descrierea fenomenelor 
electromagnetice şi gravitaţionale în mod unificat. [Se vorbeşte 
şi de gravitaţie cuantică.] 

Este posibilă unificarea unor ecuaţii fizice precum: 
Schrodinger, Dirac-Maxwell, Klein-Gordon, Ginzburg-Landau 
(Gross-Pitaevski)? 

Dintre metodele de cuantizare celestă amintim: 

- Nottale şi Schumacher (1995-2001); 

- Agnese şi Festa (1997); 

- Rubcic şi Rubcic (1998). 

- Modelul CSV (vârtej de superfluid cuantizat) (1999, 
2003-2004), bazat pe cuantizarea Bohr-Sommerfeld. Undele 
cuantice necesită un mediu de propagare pentru a produce 
fluctuaţii cuantice - Neto et. Al (2002). 

Vie încearcă folosirea bicuaternionilor în scopul 
unificării. Dar şi de la macro la micro se pot transporta structuri 
(deci în sens invers). Astfel Weyl a propus o metrică 

dS 2 = As 2 

invariantă la scară (mică sau mare), Nottale a extins Teoria 
Relativităţii la oricare scară, iar Mandelbrot teoria fractală a 
cărei dimensiune nu este întreagă. 

Este posibilă o macro-cuantizare în sens topologic? 

în mod similar folosirea legilor lui Kepler de rotire a 
planetelor în jurul soarelui (macro) la descrierea orbitării în 
jurul nucleului a electronilor (micro) ? 

Fu Yuhua discută legătura dintre Legea lui Coulomb 

P _ Q\Qi 

\nsd 2 

şi legea a doua a lui Newton: F = ma luând în considerare 
dimensiunea fractală. 

S-ar putea descrie fenomene anormale la nivel cuantic 
considerând anomalii ale planetelor Venus, Jupiter? 

Care ar 11 corespondenţii la nivel cuantic al cuasarilor, 
cometelor, asteroizilor? 

★ 

Vie consideră ca universul este asemănător unui 
superfluid de heliu, deoarece fondul cosmic de microunde are 
temperatura de 2,73 grade Kelvin, deci universul nostru e 
compus din entităţi de joasă energie (2002). 




Autorul prezentând revistele de fizică alternativă 
„ Progress in Physics” şi „Infinite Energy ,, 



C. Castro şi El Naschie au propus în anul 2000, un 
spaţiu-timp cantorian, ce corespunde statisticii Bose 
condensată. 

In 2003 Vie emite ipoteza (vezi revista „Apeiron” 2003) 
că universul este un vârtej superfluid cantorian. 

Pământul are rezonanţă Schumann de 8 Hz şi fiindcă 
E=hf rezultă că avem frecvenţă joasă, şi-n consecinţă energie 
joasă. 

Ideile despre cuantizare şi astrofizică, precum şi 
articolele lui Nottale, sunt astăzi foarte controversate... 




Autorul cu Dr. Harsono şi Vie Christianto 
la seminarul ştiinţific de la Universitatea din Salatiga 



Universul superfluul al lui Volovik poate fi conectat cu 
metoda lui Weyl? 

Dar efectul cuantic Hali şi deplasarea spre roşu 
cuantizată a lui Tifft? Dar cuantizarea Bohr derivată din 
geometria Weyl? 

Mai nou, constantele fizice ar avea ... variaţii (deci nu-s 
chiar constante!). C. Castro descrie anomalia navetei Pioneer. 

Vie neagă existenţa găurilor negre. 

Interesant devine studiul lui D. Rabounski despre 
energia stelară, explicând şi fenomenul Podkletnov (rus, cel cu 
anti-gravitatea): forţele neholonomice producând energie în 
stele datorită rotaţiei spaţiului pot fi excitate în sisteme 
mecanice precum în giroscop. 

Gravitaţia Brans-Dicke este considerată de unii, 
probabil, o teorie a Materiei Negre. 

Teoria cuantică permite geometrizare, iar geometria 
Kahler furnizează această geometrizare. Statistica Fenni-Dirac 
este geometrizată în formă de algebră de matrici gama etc. 

Atâtea controversate idei în fizică, astronomie! 

27.05.2006 

Cutremure 

La ora 5:55 dimineaţa începe camera să se clatine cu 
mine - dormeam la etajul şase din Hotelul Quality [calitate] 
Wahid, camera 601, în Salatiga. Parcă împingea cineva din 
afară peretele care se afla în faţa mea. 

La început am crezut că e vreo vijelie puternică, sau 
rafală torenţială care se întâmplă la tropice; pe urmă că 
probabil e cutremur din cauza vulcanului Merapi din apropiere 
care stătea gata să... răbufnească. 

Până să mă decid ce să întreprind, cum să scap, s-a 
potolit vârtejul. 

Dar în Salatiga n-au fost distrugeri şi nici pierderi de 
vieţi omeneşti; din oraş eu fusesem printre cei mai... 
cutremuraţi, fiindcă locuisem la... înălţime. Dr. Handiko, care 
stătuse în casa lui, nici n-a simţit cutremurul. 

După micul dejun servit în hotel, am plecat, conform 
planului dinainte, la Palatul Mataram al dinastiei Paku 
Buwono, din oraşul Solo, împreună cu profesoara Asye. 

Abia seara, de la televiziune, mi -am dat seama de 
pagubele produse; prindeam la hotel un canal francez care 

transmitea pentru insulele din Noua Caledonie, dar mă uitam şi 
pe canalul anglofon ABC. 

In 2004 un cutremur în Aceh, nordul Sumatrei, a 
provocat un tsunami care a ucis 170.000 persoane. 

La dezastrul de astăzi, se estimează peste 1.600 morţi, 
20.000 răniţi, şi 100.000 rămaşi fără adăpost. 

De magnitudine 6,3 pe scara Richter, cu epicentrul la 25 
km sud-vest de Yogyakarta, în Oceanul Indian, la 10 km sub 
nivelul apei. 

Satul Bantu a fost cel mai afectat. Oamenii erau 
speriaţi, le era frică să mai doarmă în case. 

Ziua următoare s-a mai înregistrat un cutremur în 
Insula Papua Noua Guinee, de magnitudine 6,2 şi un altul lângă 
insula Tonga (stat în Oceania, diferit de Indonezia) cu 
magnitudine de 6,7, dar fără victime. 

Vie plecase în Jakarta, şi-a trimis un SMS să afle dacă 
totul e nonnal în Salatiga. 

Era să-mi rămână oasele prin Indonezia... 

Nu mai erau locuri în spitale, iar antibioticele se 
terminaseră. Au început zilele următoare să apară ajutoare 
internaţionale. Numai în Bântui fuseseră scoase de sub 
dărâmături peste 2 900 cadavre. 

G. era suspicios de posibile unne de modificare a 
vremii ( wheater modifîcation weapons) care să fi provocat 
această calamitate în Indonezia... folosite de o putere străină 
fie ca experiment ştiinţific (iar cobai... populaţia insulară); fie 
în mod intenţionat (contra musulmanilor, care se-nmulţesc prea 
repede, ajungând să depăşească pe creştini). 

încă din anii ’60 se foloseau detonatoare subacvatice la 
mare adâncime, care provoacă astfel de cutremure de pământ. 

Există şi experimentul militar fantezist cumva: MK 

Ultra. 

Ori în sudul central al Alaskăi, în localitatea izolată 
Gacona, se folosesc serii de antene cu frecvenţă înaltă (HF) 
care „studiază” ionosfera (până la auroră). 

Se pot provoca, deci masive inundaţii (cum au fost şi 
cele din România în 2005), tsunami, şi alte anomalii 
meteorologice. 




în oraşul Solo 



Noile tehnologii în care prevalează americanii şi ruşii, 
se referă la: 

- arme care direcţionează energia (directed energy 
weapons), care folosesc: laser, fulger, unde sonore (de pildă 
zgomot de tancuri, aviaţie, artilerie să dea falsa impresie a unei 
armate care se apropie; ori transmiterea de mesaje 
propagandistice inamicului pentru a-1 determina să nu mai 
lupte; ori asurzirea prin sunete cu decibeli înalţi); 

- pulsuri electro-magnetice (electro-magnetic puise = 
EMP), care afectează toate instalaţiile electronice (astfel încât 

se întrerup comunicaţiile, traficul terestru şi aerian intră în 
haos); 

un atac EMP la 300 mile deasupra Statelor Unite ar afecta 
întreaga ţară! 

- arme cu laser de energie înaltă, care vaporizează totul 
în cale, şi pot parcurge distanţe intercontinentale; 

- arme letale, care pot lovi şi sateliţi; 

- arme ghidate prin sateliţi (folosind GPS = General 
Position System, precum avioanele); 

- bombe folosind temperatura şi presiunea pentru ţinte 
subterane (în special tunelurile construite sub munţi, care sunt 
greu de distrus); 

- aparate de zbor, fără pilot, invizibile la radar, care 
spionează şi chiar bombardează obiective strategice oriunde în 
lume. 

Aceste „arme ale viitorului” vor făcea să nu mai aveam 
un viitor! 

Deşi comunismul este interzis, indonezienii (partidele 
de stânga) sunt lăsate la 1 Mai să demonstreze pentru ziua 
muncii. 

★ 

îmi place clima tropicală, visam când eram copil să 
trăiesc pe-o insulă cu palmieri, banane... Ca-n rai! 

★ 

Mergem, cu-o maşină închiriată, în oraşul Yogyakarta. 
Băieţei cu mici ghitare se-apropie de geamuri, când oprim la 
stopuri, zumzăind un pic şi cerând bani. Mi-aminteşte de 
Maroc. 

Trecusem pe lângă vârful muntos Merbabu, cu un 
vulcan însă reactiv. 

Ţara fusese împărţită în regate şi sultanate, dar acum 
descendenţii regilor şi sultanilor sunt şefi de regiuni (pentru 
simbolism). 

Alte cutremure mai mici în dimineaţa asta. 

Pe strada principală, Malio Poro, câteva acoperişuri 

căzute. 

Preşedintele Indoneziei s-a mutat în Yogyakarta pentru 
câteva zile. 

Clădiri şi case vechi crăpate. 

Ambulanţa circulă mereu pentru a salva victime. 

Mor oamenii ca muştele, 50 decedaţi în Yogyakarta. 

Dărâmături. 

Precum era China plină de biciclete, aşa-i Indonezia de 
motorete. 

★ 

Templul hindus Prambanan, parţial rupt, nu-1 pot vizita, 
e-nchis. 

★ 

M-am umflat de orez la fiecare masă. 

★ 

Primesc cadou o cămaşă cu mânecă scurtă şi sigla 
universităţii din Salatiga. 

★ 

Selamat pagi în indoneziană, iar în javaneză [limba 
insulei Java] Wilujeng enjing (deci diferit) înseamnă Bună 
dimineaţa. 



Templul buddhist Borobudur 

Dr. Harson, matematician, îmi este ghid. 

Construit în sec. 7-8 de către Dinastia Qailendra. 
Colţurile au capete de dragoni, iar în concavităţi, 276 de statui 
ale lui Buddha. 

Sub formă de capelă cu o stupă în vârf. Stupă seamănă 
la exterior cu un clopot, şi reprezintă un cavou buddhist pentru 
sfinţi ori personalităţi. 

înălţimea templului: 35,29 m, suprafaţa bazei: 14,165 
m 2 , iar greutatea 3.500.000 tone. 

Multe basoreliefuri. 

Etimologic cuvântul borobudur provine din vihara şi 
beduhur [un loc pe deal]. 

între 778-782 d.C., s-au ridicat destule temple 
buddhiste: Sari, Kalasan, Sewu, Plaosan, iar la date diferite: 
Mendut, Pawen, Sojiwa. 

De observat că alături de temple buddhiste, sălăşluiesc 
şi temple hinduse, cel mai mare fiind Prambanan. 

în luna mai, pe lună plină, se desfăşoară la Borobudur 
ceremonia Waisak, care semnifică naşterea Prinţului Sidharta şi 
moartea lui ca Buddha Sakhyamuni. 

Sidharta, fiul Regelui Chuddodana şi-al Reginei Maya, 
din Regatul Indian Kapilawastu, a meditat sub arborele Bodhi 
(Ficus Religiosa), atingând înţelepciunea supremă în anul 560 
d.C. 

Principiul de bază al Buddhismului se bazează pe 
reîncarnare şi pe cele Patru Feţe ale Adevărului (Catur 
Aryasatyani). 

1) Viaţa este mizerabilă. 

2) Rădăcinile mizeriei sunt pofta şi dorinţa. 

3) Eliminarea mizeriei este posibilă. 

4) Pentru a evita mizeria, trebuie observate cele Opt Căi 

Principale ( Hasta Arya Marga ). 

Borobudur a devenit centrul de pelerinaj al buddhiştilor. 

Există scări de urcat/coborât în/din templu la fiecare 
punct cardinal. 

Pentru atingerea calităţii de Buddha trebuiesc parcurse 
10 etape: Pramudita, Vimala, Prabhakari, Arcismati, 

Sundurjaya, Abhimuki, Durangama, Acala, Sadhumati, şi 
Dharmamegha. 

Acestea se clasifică în trei stagii: 

1) Kamadhatu, primele trei etape, în care dorinţele 
domină omul. 

2) Rupadhatu, următoarele patru etape, în care dorinţele 
sunt cuceribile şi apar tendinţe nobile. 

3) Arupadhatu, ultimele trei etape, în care pofetele şi 
dorinţele au dispărut (tărâmul spiritual). 

Stupă din vârf, simbolul eternităţii (Tathagata), unde 
sufletele se întorc. 

Există mai mulţi Buddha. 

Dhyani Buddha, care guvernează peste punctele 
cardinale, sunt: 

- Aksobhya la Est; 

- Amitabha la Vest; 

- Amogasiddha la Nord; 

- Ratnasambhawa la Sud; 

- Wairocana în Zenit. 

504 statui Budhha în templu, plus una neterminată. 

învăţăturile Karmawibangga subliniază principiul cauză 
- efect. Ai făcut ceva rău, vei fi pedepsit în iad; ai făcut ceva 
bine, vei fi recompensat. 

Karma, în credinţele hindusă şi buddhistă, desemnează 
acţiunile unei persoane, într-o viaţă (soarta); iar samsara în 
hinduism ciclul repetat de renaştere al sufletului (confonn 
principiului reîncarnării). 

Templul conţine mii de panouri narative, inspirate din 
manuscrise sanscrite, precum: Gandawyuha, Jataka, Awadana, 
Lalitavistara, Maitreya, Samanthabadra. 

Aranjarea scenelor narative reflectă filozofia celor zece 
etape (Dacaboddhittabumi ori Dacabumi) de ajungere la starea 
de Buddha (pe care orice om trebuie să o parcurgă). 

★ 

Până spre finele secolului 20 fermierii indonezieni încă 
foloseau carul cu boi şi plugul. 

Cu pălării conice ( caping ) şi bici în mână, cu o mână pe 
proţap... ca la Zătreni ori Bălceşti, când mă lua ma’mare la 
arat. Eram mic, nu încă la şcoală. Mâneam mămăligă rece cu 
fasole, şi beam apă din ulcior astupat cu foi de porumb, stând 
pe o velinţă. Trăia şi Baba Nica, străbunica. A murit la 91 de 
ani şi n-a fost bolnavă niciodată. Umbla desculţă, cu privirea-n 
pământ - nu mai vedea bine. Crescuse singură 11 copii, 
bărbatul ei murise pe front în primul Război Mondial. Locuia-n 
centrul Bălceştiului, dar i-a demolat Sfatul casa, pentru a 
construi un restaurant, un parc. 

Când văd imaginile astea rustice parc-ar fi tablouri de 
Grigorescu, dar pălăriile stil vietnamez şi terenul foarte apos - 
mocirlos (orezării) le dă nuanţă neromânească. 

La Palatul Mataram 

Cu microbuzul 50 km de la Salatiga la Solo, orăşel în 
centrul insulei Java. Lângă râul Solo, în depozitele Pleistocene 
de Sus, au fost descoperite fosile de om timpuriu ( Homo 
sapiens soloensis). 

După cutremurul tectonic de azi dimineaţă Aeroportul 
din Yogakarta, unde aterizasem acum trei zile, este închis, 
parţial dărâmat şi câteva persoane omorâte. 

Trecem prin localitatea Boyolali [care se traduce 
„crocodilul pierdut”]. 

Parcările etajate din Solo-s închise şi ele, iar un 
complex comercial distrus lateral. 

Profesoara Asye (Sri Murnining Tyas) mă conduce la 
Palatul „Mataranf’al Dinastiei Paku Buwono. 

Insula Java era împărţită în multe regate rivale înaintea 
venirii coloniştilor olandezi (sec. 16). 

Astfel, Prinţul Senopati fondase Al Doilea Imperiu 
Mataram în anul 1587. 

Fusese în Kota Gede (astăzi Yogyakarta), apoi mutată 
în Kartasura (astăzi Solo) sub domnia lui Anangkurat al Doilea. 

Olandezii intervin şi înscăunează pe Sunan 
Pakubuwono I, detronându-1 pe fiul lui Amangkurat al III-lea. 
Pakubuwono al II-lea, fiind ajutat de olandezi în respingerea 
atacului unui rege din Madura, este nevoit să cedeze 
coloniştilor o mare parte din teritoriul său. 

Prinţul Mangkubumi, rebel se declară el însuşi rege, 
divizând ţinutul Mataram (cu ajutorul arbitrilor olandezi ) în 
două părţi: Regatul din Surakarta, sub Pakubuwono al II-lea, şi 
Sultanatul din Yogyakarta, sub Mangkubumi (care adoptă 
numele de Hamengkubuwono I). 

N-aveam voie să intru în pantaloni scurţi şi mi-au dat o 
pereche lungi, să-i îmbrac peste. 

încă o altă diviziune se produce în Regatul din 
Surakarta datorită Prinţului Raden Mas Said, formând un 
principat independent, al căruia se declară rege, sub numele de 
Mangkunegoro I. 

Ultima diviziune, de data aceasta a Sultanatului din 
Yogyakarta, se produce în 1813, datorită ocupaţiei britanice de 
patru ani al Indiilor de Est (1811-1815), când Prinţul 
Natakusuma se proclamă, sub numele de Paku Alam I, rege al 
unui principat independent. 

Regele avea puteri sociale, politice, absolute, precum 
afirmase cândva Ludovic al XlV-lea (1658 - 1715): L’Etat 
c’esî moi [Statul sunt eu], echivalent cu faptul că legea o făcea 
el. (Acesta a fost rege de la vârsta de cinci ani - cu regenţă, 
bineînţeles). 

Kraton = palat. 

Fiecare, dintre cele patru regate, posedă un palat, a cărui 
curte domina societatea întreagă. Palatul reprezenta „un oraş 
între ziduri”, a cărui arhitectură conţinea un hol de audienţe 

( pendopo ), apartamentele regale ( dalem ), aripa de clădire 
pentru prinţese ( kaputren ), şi pentru prinţi ( kesantrian ). 

In prezent cele patru palate sunt locuite de către 
descendenţii direcţi ai ex-regilor: 

1) Surakarta Hadiningrat. 

Conform legendei, zeiţa Mărilor de sud, Nyai Loro 
Kidul, ar fi ales locul pentru acest palat, pe malurile râului 
Benawan Solo. 

La intrare, străjerii în turbane ori tichii roşii pe cap, 
iatagane - seamănă cu turcii. 




Cu un... manechin, în Palatul Matarem, 
al Dinastiei Paku Buwono 



Regele Mataram, Pakubuwono al Il-lea, a construit 
palatul în 1745, prevăzut cu un buncăr subteran (pentru 
refugiu). Moschea Regală (Mesjid Ageng) şi Şcoala Coranică 
fură ridicate de Pakubuwono al III-lea în 1750. 

2) Ngayogyakarta Hadiningrat. 

Acest palat a fost înălţat în Yogyakarta de Regele 
Hamengkubuwono I în 1756, cu fortificaţii clădite în 1785, 
care includ între ziduri un sat ai cărui locuitori produc 
pânzeturi şi picturi. 




în Palatul Mataram - un rege şi-o regină manechini 



Hamengkubuwono al VUI-lea înfiinţează muzeul Sono 
Budoyo cu obiecte ale familiei conducătoare ( regalia ). 

Există, analog, o Mare Moschee (din 1773), şi tuneluri 
subterane. 

Hamengkubuwono al IX-lea a jucat un rol mare în 
obţinerea independenţei indoneziene. 

3) Puro Mangkunegaran, palat construit în 1757 de 
Regele Mangkunegoro I, pe râul Pepe, în Solo. 

Predomină culorile plantei de orez (galben şi verde) în 
hol. Audienţa stătea pe podea cu picioarele încrucişate. 

Regele Mangkunegoro al Vl-lea introduce scaunele în 

sec. 19. 

Mangkunegoro al IV-lea a fondat o bibliotecă în anul 
1867, cuprinzând manuscrise javaneze, cărţi, fotografii istorice, 
documente despre plantaţiile de trestie de zahăr şi despre 
latifundiari. 

în palatul-muzeu: o scenă tridimensională de luptă - 
când musulmanii au sosit în Java (sec. 12-13). 

Măşti de dans. Instrumente muzicale. 

4) Puro Pakualaman fu construit de Prinţul Natakusuma 
(instaurat rege cu ajutorul Guvernatorului Britanic al Indiilor 
de Est, Thomas Stanford Raffles, în 1813, în Yogyakarta, sub 
titlul de Sri Paduka Paku Alam I). 




Autorul, îmbrăcat în pantaloni indonezieni, 



113 



Florentin SMARANDACHE 



la Palatul Mataram 

Paku Alam I, om cultivat, a dezvoltat ştiinţele, arta, 
administraţia, literatura, religia. 

Palatul conţine un muzeu militar. In prezent este locuit 
de Paku Alam al VUI-lea, Guvernatorul Yogyakartei. 

★ 

Regii aveau multe neveste (între 6-41) şi mulţi copii (de 
exemplu Hamengkubuwono al VUI-lea a fost tatăl a 75 de 
copii). Femeia era supusă bărbatului. 

★ 

Am ţinut morţiş să beau arak, alcool tradiţional, ca 
rachiul oltenesc. Preparat din orez sau o plantă numită Kasava 
fermentate. Greu de găsit, guvernul indonezian interzice aceste 
băuturi. Dar Asye şi şoferul Agung s-au dat peste cap să-mi 
îndeplinească rugămintea, şi la un butic au convins o 
vânzătoare şi-am cumpărat o sticlă de-o litră. 

- E străin, se scuzau, vrea să deguste arak. 

Trebuia să ţin sticla de plastic ascunsă de poliţie. 

★ 

In aşezarea Pengging vizitat casa unui păpuşar. 

Marionete din piele de vacă şi instrumente muzicale (un 
fel de ţambale, table): kenong, gender, saron, gong, kendang. 

La nunţi se prezintă spectacole de teatru de păpuşi, cu 
muzică de orchestră ( gamei an ). 

★ 

Serabi = prăjiturele cu lapte de nucă de cocos - 
gustoase de te lingi pe buze! 

Dulciurile, moartea mea! (de când mă ştiu). 

La cofetărie cumpărăm câte-un fruct tropical din fiecare 
tip, ca să gust, apoi câte-un păhărel de suc natural 
corespunzător (8.000 Rp ~0,9 $): saneo kecik, lotis, belimbring, 
jambu , ... 

Pe urmă salată de fructe cu zahăr de palmier. 

Asye râde să se prăpădească de mine! 

întors în Salatiga, fac o baie-n piscina hotelului, seara. 

Negură şi lumini printre frunzele de palmieri. 

Cântă hogea... şi-un iz oriental te pătrunde. 

Apoi mă lăfăi în apa caldă şi bolborosită din jacuzzi. 

★ 

Dragonul komodo este mascota oficială a turismului 
indonezian ( koko komodo), precum marele urs Panda în China 
şi cangurul în Australia. 

în dicţionarul englez - român, dragon se traduce prin 
„balaur”. Este o reptilă mare înrudită dinozaurului. 

Indonezia e cea mai diversificată ţară de pe glob: un 
caleidoscop de limbi, insule, culturi, grupuri etnice unificate 
printr-o limbă francă şi o conducere politică. 

Bhinneka Tunggal Ika = toţi ca unul, unitate în 
diversitate. 

★ 

Peste 40 000 specii de plante (10% din flora planetei) 
din 3000 de familii trăiesc în Indonezia. 

500 specii de mamifere şi 1500 specii de păsări. 

Plus 300 grupuri culturale umane. 

Parcuri naţionale, dar şi jungle găseşti. 

Cursuri de golf pentru turişti. 

28.05.2006 

Pregătirea pentru întoarcerea acasă 

Asye vrea să-mi traducă poeme în indoneziană. I-am 
arătat stilul meu literar pe web. 

★ 

Dr. Handoko afirmă că la pensie, cu 1.000-2.000 $ pe 
lună e greu în America, din cauza preţurilor mari, mai bine te 
retragi într-o ţară din lumea a treia şi trăieşti ca belferul ! 

[Numai că... globalizarea tinde să egaleze costul 
vieţii...] 

★ 

Din Salatiga spre aeroportul din Semarang. 

Pe motorete femeile stau în spatele bărbaţilor, cu 
ambele picioare de aceeaşi parte pentru feminitate, precum în 
sec. 19 nobilele pe cai (ne vulgar). 

★ 

Omul care-aduce cutremure (eu!)... 

★ 

Sătenii culeg scoici din terenuri mocirloase. 

★ 

Am plătit 275.000 Rp (-30,5 $) Companiei AdamAir de 
la Semarang la Jakarta. 

Plouă afară de parcă bombardează. Sunt în aeroport şi 
avionul nu mai pleacă. întârziat două ore. 

- Nu-i aşa, o să mai vii pe la noi? şi-au luat rămas bun 
de la mine. 

★ 

în Jakarta, la hotelul aeroportului, nu mai erau locuri 
din cauza străinilor veniţi în ajutorul victimelor cutremurului 
(dacă nu cumva şi curioşi să vadă rezultatele posibilelor anne 
de modificare a vremii?)... 

A doua zi aveam zbor întors spre America. 

Trei luni starea de urgenţă, declarată în Indonezia. 

Corturi, mâncare, plus asistenţă de la International 
Medical Corps. 

★ 

Neverificând mesajele electronice nu aflasem despre 
îngrijorarea „mapamondului de prieteni”, cum nostim se 
exprima Mircea Nonu. 

Mama îi telefonase la Râmnicu-Vâlcea, el scrisese 
mail-uri lui Vie, care-i scrise Dr. Handoka. Albena Tchamova 
din Bulgaria, Jean Dezert din Franţa îl întrebau pe MeMe. . . 

★ 

M-au căsăpit de bani la Hotelul Sheraton Bandara, în 
total 142$ pentru o singură noapte!... parc-aş fi dormit în aur (!) 

,Jndonesiensis cutremuratus” , m-apelează D-l Monu. 

★ 

La început nu mă-ncumetam să plec, iar la sfârşit nu-mi 
venea să mă-ntorc. „Reglat” mereu de-a-ndoaselea! 

Acest vademecum constituie viziunea (şi reviziunea) 
unui călător grăbit. 



29.05.2006 

Parcă totul a fost ireal 

Din nou cucăind prin avioane la-ntoarcere. Bine c-arn 
scăpat de cutremure! Beau ceai chinezesc calmant. 
Ideogramele din China unesc cele 59 de dialecte/limbi de pe 
teritoriu, care se scriu la fel, dar se pronunţă diferit: 



Xie Xie 
Tze Tze 



Nei Hou Ma ? 
Leit Ho Ma 



Mulţumesc! 

(pronunţie în Mandarin) 
(pronunţie în Cantoneză) 

Ce faci ? 

(pronunţie în Mandarin) 
(pronunţie în Cantoneză) 



15.000.000 vorbesc cantoneza în Hong Kong şi sudul 
chinez. In Macao portugheza mai rezistă, prin oficii, dar 
populaţia conversează în cantoneză. 

★ 

„The Jakarta Post”, din 30 mai 2006 (ne dau la bord 
ziare care apar cu-o zi înainte), menţionează numele regizorului 
român Corneliu Porumboiu premiat anul acesta la Festivalul de 
la Cannes, categoria „pentru prima dată”, pentru filmul „A fost 
sau n-a fost?” [titlu scris direct în româneşte]. 

Şi tot în coloanele aceleaşi publicaţii un articol de 
Djoko Susilo: „Uitaţi libertatea cuvântului, uitaţi libertatea 
presei, uitaţi primul Amendament, America îşi mută acum 

tradiţia politică liberală de secole către un fundamentalism 
religios, în particular cel Evanghelic Creştin”. 

Clerul creştin fimdamentalist are mare influenţă în 
Congresul SUA, în administraţia Bush, în economie, în mass- 
media. 

S-au înmulţit canalele religioase (6 posturi TV 
naţionale, peste 2.000 staţii radio) iar liderii religioşi s-au 
îmbogăţit pe seama naivilor evlavioşi şi-a puterii bisericii... 
deşi unii practicaseră prostituţia (J. Swaggart), adulterul (J. 
Bakker), abuzarea sexuală a minorilor, sau ceruseră uciderea 
unor persoane (de exemplu P. Robertson solicitare public 
asasinarea Preşedintelui venezuelean Hugo Chavez), sau 
extorcarea am putea zice a credincioşilor făcându-i să cumpere 
materiale religioase şi îmbogăţindu-se pe seama lor (R. 
Warren). 

De milenii s-a străduit omenirea să separe Biserica de 
Stat, iar acum se-ntoarce în istorie? Barry W. Lynn se 
îngrijorează din acest punct. 

„International Herald Tribune”, din aceeaşi dată 
relatează ce se întâmplă cu aceia care îndrăznesc să-l critice pe 
Bush. Formaţia „Dixie Chicks” [aş traduce prin „Puicuţele 
Dixie”], în componenţa căreia intră Natalie Maines, Emily 
Robinson, Martie Maguire, afirmaseră la un concert din Londra 
în 2003, că le ruşine că sunt din acelaşi stat (Texas) cu Bush! 

Drept unnare, cântăreţele au primit ameninţări cu 
moartea, melodiile lor neprezentate la radio, concertele lor 
suspendate. . . (Aşa cum s-ar fi întâmplat în era Ceauşescu.) 

Mai rău, suntem ameninţaţi cu un Bush III ca preşedinte 
posibil în 2008. Trebuie să ne ducem să votăm pentru 
democraţi că astfel ne-aşteaptă o dictatură dinastică. 

★ 

Câteodată m-apucă aşa, o melancolie îmi pun căştile la 
urechi, ascult muzică simfonică şi visez cu ochii deschişi. 

Şi sunetele mă-nalţă, şi-mi dilată sufletul la infinit. Mă 
dizolv în univers... 

Fiinţa umană contopită cu fiinţa divină, ca-n filozofia indiană. 
Advaita. 

Durere nu mai există, şi nici fericire, doar o molcomă, 
terapeutică linişte spirituală. 

Adorm în Boeingul care mă transportă din Hong Kong 
în Los Angeles, opt ore mai am de zbor, şi avionul mă leagănă 
deasupra Pacificului în jurul Mării Japoniei. 

Dorinţele-s sursa suferinţelor, conform credinţei 
Buddhiste. Am putea, oare, trăi aneantizaţi ? 

închid pleoapele şi, din nou, valurile duioşiei mă iau în 

balans. 

- N-ai dat ortul popii la cutremurul indonezian. 

- Păi, sămânţa rea nu piere (!) 

Şi mai mor puţin (parafrazând un poet. . .) 

Afară e noapte continuă şi parcă ne ducem în iad. 

★ 

La control, în Los Angeles, mă-ntreabă vameşul: Ce-ai 
făcut în Indonezia?... {Fiindcă-i ţară musulmană. Aşa ne 
interoga Securitatea română înainte...} 

★ 

Parc-aş fi călătorit cu gândul numai. Ori a fost un vis. . . 

